
Fii credincios până la moarte, şi voi da ţie cununa vieţii. 

A poc 2, 10. 



e data de 1/14 ianuarie 1992, de prăznuirea Tăierii împrejur a 
Domnului şi a Sfântului Vasilie cel Mare, a trecut la Domnul nostru 
Iisus Hristos robul său credincios, arhimandritul Ambrozie Fontrier, cel ce şi-a 
închinat întreaga viaţă propovăduirii credinţei apostoleşti ortodoxe în Franţa 
secolului nostru, mai mult decât nimeni altul. 

Să ne amintim cum vărsa lacrimi, cu străpungere de inimă, atunci când 
citea cuvintele Sfântului Apostol Pavel: SouAoc, tou 0eou, robul Domnului. 1 . 
„Robul Domnului" - astfel era cel căruia, în sfârşit, îi putem aduce laude, cu 
bucurie, precum se cuvine unui adevărat slujitor al Domnului. 



L 



1 Părintele Ambrozie propunea ca traducere scripturistică în franceză pentru SouAoc; tou ©eou 
„esclave de Dieu", în loc de „serviteur de Dieu", variantă precisă şi totodată mai expresivă; 
„rob" are sensul de slugă credincioasă Stăpânului pe viaţă, spre deosebire de „slujitor", 
simplu angajat la Stăpân. 

De fapt, în timpul vieţii Părintele Ambrozie ne interzicea să vorbim despre 
el şi suferea când unul sau altul o făceau, căci îl dezgusta „gherondismul", adică 
nu suporta să vadă atâţia călugări care nu aveau nimic în comun cu bătrânii de 
odinioară făcând pe „părinţii înduhovniciţi". „Ziceţi-mi cum vreţi, ne spunea el, 
dar nu y^pov 2 ", iar noi îi ziceam „papouli" 3 , adică bunicuţul. 

Toată viaţa, Părintele Ambrozie a fost prigonit de tot felul de invidioşi şi 
clevetitori pe care i-am văzut dându-i târcoale, fără ca el să le fi răspuns 
vreodată; dar faptele grăiau în locul lui. 

Ultima sa grijă, în cea din urmă zi a vieţii, a fost să plece lucid, mărturisind 
credinţa ortodoxă, ca mădular al Bisericii greceşti neecumeniste, păstrătoare a 
Tradiţiei Părinţilor şi calendarului liturgic, sub omoforul părintesc al înalt Prea 
Sfinţiei Sale Auxentie, arhiepiscop al Athenei. 

Acum, că Părintele Ambrozie s-a despărţit de grijile acestei lumi, când 
odihneşte „în loc luminat, în loc de verdeaţă, de unde a fugit toată durerea, 
întristarea şi suspinul" (Aghiasmatar) şi se bucură de viaţa veşnică - şi pentru că, 
pe când trăia, încercam să-i ascundem virtutea, pentru ca, mai presus de toate, 
să păstrăm comoara de credinţă pe care ne-a împărtăşit-o, iată - acum suntem 
liberi să vorbim despre dânsul, nu spre folosul propriu, ci spre al celor ce iubesc 
Evanghelia Domnului nostru Iisus Hristos. Cum spune Sfântul Grigorie din 
Nazianz, „cei ce-au trăit după voia Domnului sunt ai lui Dumnezeu şi viază, 
chiar de au şi părăsit această lume, căci El este Dumnezeul lui Avraam, lui Isaac 
şi lui Iacov; nu Dumnezeul celor morţi, ci Dumnezeul celor vii. Prin laudele 
aduse bunelor-săvârşiri (virtuţilor) ale sfinţilor, dăm slavă lui Dumnezeu, căci El 
dăruieşte oamenilor buna-săvârşire (virtutea), îi cheamă să vină la Dânsul sau să 
se întoarcă către Dânsul, prin luminarea al cărei sâmbure sădit în noi este." 

Nimic deosebit de rândurile Sfântului Grigorie Teologul în ceea ce spunea 
neîncetat Părintele Ambrozie: „Priviţi-L pe Hristos în faţă, iar pe aproapele 
dintr-o parte" ! Ceea ce înseamnă că cel ce-L priveşte pe Hristos în faţă are totul, 
trăieşte în Cel ce este singura realitate, veşnicia însăşi, împreună cu Tatăl şi cu 
Sfântul Duh. 

Cel ce-L iubeşte pe Hristos şi se apropie de El, aşa cum razele unui cerc se 
adună la centru, se apropie de toate făpturile lui Dumnezeu şi le iubeşte; însă cel 



2 Iepov (gr.) = bătrân; termen ce desemnează un părinte îmbunătăţit în viaţa duhovnicească. 

3 papouli = Termen afectuos însemnând bunicuţ, folosit adesea pentru monahi sau preoţi mai 
în vârstă. 

ce păstrează distanţa faţă de centru, rămâne mai depărtat şi de celelalte raze. 
Numai în Hristos este cu putinţă adevărata iubire de aproapele. 

Astfel, cele două noi porunci date de Mântuitorul Hristos sunt una şi 
aceeaşi. După cum spune Sfântul Maxim Mărturisitorul, Hristos este esenţa 
(substanţa) tuturor virtuţilor/ bunelor săvârşiri, adică El este Iubirea 
dumnezeiască şi veşnică ipostaziată, Adevărul dumnezeiesc şi veşnic ipostaziat, 
Dreptatea dumnezeiască şi veşnică ipostaziată. 

Să desparţi iubirea de Hristos, să scoţi în evidenţă iubirea şi să laşi 
deoparte adevărul, deşi amândouă sunt Hristos, iată marea erezie modernă, 
umanistă, cu inimă îngustă, care ciopleşte un idol, o falsă iubire, un 
sentimentalism plin de îndreptăţire şi iubire de sine, care produce tot atâtea 
„adevăruri", câte gusturi şi culori sunt. 

Fără să despartă iubirea de adevăr, fiind numai dragoste şi numai adevăr, 
cu tot ce implică aceasta - dispreţul faţă de lume şi faţă de înlesnirile ei, crucea 
pe care orice creştin trebuie s-o poate duce şi de care creştinii de astăzi adesea 
nu vor să mai audă - aşa a fost Părintele Ambrozie, căruia i se potriveşte 
cuvântul Sfântului Fotie: „Nimic nu vădeşte mai multă dragoste decât 
mărturisirea adevărului". 



Tainica Anatolie... 

ărintele Ambrozie, Ahile după numele său de mirean, s-a născut în 






Smirna, pe 2 iulie 1917, în această Anatolie plină de taine care a dat 
atâţia nevoitori şi mucenici. Tatăl său, Vasilie, purta numele de familie Fontrier. 
Nu ştia nici măcar un cuvânt franţuzesc, deşi era francez, poate pentru că 
vreunul din strămoşii săi se stabilise în Asia Mică venit din Franţa, în timpul 
războaielor napoleoniene. In casa lor exista un steag franţuzesc. Mama sa, 
Kiriakula, se numea Rumeliotis după tată şi era din Fokeia. 

In Anatolia, viaţa ortodoxă era plină de minuni. Odată, Vasilie uitase să 
postească de ziua Tăierii Capului Sfântului Ioan Botezătorul: în acea noapte, 
Sfântul îi apăruse mânios şi îl certase aşa de rău, încât de atunci, în ziua acestui 
mare praznic, niciodată n-a mai pus nimic în gură, nici măcar un strop de apă, 
pentru a nu-1 supăra pe cel mai mare dintre Proroci. 

Tatăl Kiriakulei povestea că într-o zi îl întâlnise pe drum pe Sfântul 
Antonie, Părintele călugărilor şi asceţilor pustiei. Mama Kiriakulei, Arghira, 
mare nevoitoare, care cu siguranţă nu a primit schimbarea calendarului în 1924, 
în Grecia, şi-a vindecat fiica de o boală grea prin rugăciunea sa. 

Era har din plin peste acest popor creştin din Anatolia; dar trăiau vremuri 
grele, căci în secolul al XlX-lea politica apuseană făcea tot posibilul ca să 
împiedice eliberarea grecilor din Asia Mică, iar situaţia lor devenea din ce în ce 
mai precară sub stăpânirea turcească. 

Vasilie Fontrier văzuse mucenicia episcopului Smirnei, Hrisostom - legat 
de un cal şi târât în jurul cetăţii. Se pregătea puţin câte puţin nimicirea acestui 
creştinism păstrat din vremurile apostolice. In 1922, după retragerea armatei 
greceşti şi după nereuşita „Marii Idei" 4 , cu complicitatea tăcută a puterilor 
apusene, ale căror flote acostaseră totuşi în portul Smirna, turcii s-au hotărât să 
facă măcel în rândul creştinilor, să-i nimicească, să-i alunge. Fără îndoială, 
nimeni nu-i ura pe creştini; drept dovadă, tocmai vecinii lor turci au fost cei ce 
au prevenit familia Fontrier să-şi părăsească locuinţa, pentru a nu li se tăia 
capul. Plecarea n-a fost uşoară: luând steagul francez, Vasilie îşi strânse familia 
în jurul său şi trebui să-şi croiască drum printre trupurile pe care agarenii le 
decapitaseră. Plaja era acoperită de mucenici. Un diacon grec, a cărui familie 
este din Smirna, mi-a povestit că trupurile aşternute pe nisip răspândeau 
mireasmă şi că strigătele şi groaza se amestecau cu mirosul delicat al mirului şi 
al sfinţeniei. 

Vasilie şi familia sa au putut fugi cu un vapor de ocazie împreună cu alţi 
refugiaţi, sortiţi să rătăcească luni în şir pe Mediterana, ca atâtea alte feriboturi 
pe alte mări, în secolul nostru ce se vrea a fi atât de civilizat! 

Au ajuns la Marsilia, „Noua Focee", apoi, neputându-se acomoda cu locul, 
s-au întors în Grecia. Acolo însă bântuia criza economică şi refugiaţii din Asia 
Mică nu erau întotdeauna bine primiţi. In cele din urmă, au plecat din nou la 
Marsilia, unde au şi rămas. Tatăl s-a istovit cu munca prin fabrici şi a murit în 
floarea vârstei. A rămas ca tânărul Ahile să întreţină familia. 

In curând, Părintele Ambrozie se ataşă cu tot sufletul de Biserică. In 
Marsilia era o parohie greacă, cea a armatorilor, iar aceştia îşi rezervaseră 
strănile din naos. Această biserică ortodoxă, cea mai veche din Franţa, poate nu 



4 „Marea Idee" a grecilor, adică încercarea de a reconstitui Bizanţul, la început într-un sens 
cultural, dar mai apoi şi într-unui politic (n. tr.) 

era tocmai pregătită să-i primească pe emigranţii din Asia Mică. Mai era şi 
biserica rusă, cu un preot de origine baltică, părintele Valentin, convertit la 
ortodoxie, un misionar care vorbea de propovăduirea ortodoxiei printre 
francezi. Acest părinte 1-a introdus în slujirea bisericească pe tânărul Părinte 
Ambrozie în 1942, când abia împlinise 25 de ani; a fost hirotonit în ziua 
prăznuirii Sfintei Cruci, la Paris, de către episcopul [rus] Serghie, pentru grecii 
din Martigues şi din Port-de-Bouc. împrejurările neobişnuite ale războiului 
îndreptăţeau graba acestei hirotonii. 

In această Provence pe care el o iubea mult, la Martigues, aproape de iazul 
din Berre, Părintele Ambrozie se simţea ca acasă în mijlocul miilor de 
compatrioţi care locuiau în satele vecine: Aubagne, Berre, Istres, Marignagne şi 
Port-de-Bouc. Aici a slujit într-o biserică a Sfintei Ecaterina, pe care a refăcut-o şi 
a umplut-o de tineri. Mergea chiar să caute tineri din Marsilia, îi aducea la 
biserică, făcea tot ce-i stătea în putinţă pentru a-i aduna şi a-i face să descopere 
Evanghelia şi tâlcuirile Părinţilor; patruzeci de ani mai târziu, cu ocazia unei 
călătorii în Sud, am fost martori la amintirea lăsată tuturor de Părintele, 
văzându-i pe nişte foşti ascultători ai catehezelor sale, acum bunici la pensie, 
plângând de bucurie la revederea fostului lor părinte şi oferindu-i posibilitatea 
să-şi recapete biserica. 

In acelaşi timp, la Martigue, într-o fostă stână, fără să fi cunoscut dinainte 
Filocalia, Părintele Ambrozie se ostenea să afle rugăciunea, acea rugăciune 
neîncetată de care vorbeşte Sfântul Apostol Pavel. 

Theodidact, fără îndrumarea unui „părinte duhovnicesc", dar luminat de 
Sfântul Duh, Părintele Ambrozie fu în curând combătut şi aruncat în mijlocul 
intrigilor clericale, care nu i-au dat pace întreaga viaţă. Pricina: introducerea 
limbii franceze în cult. Marea parte a credincioşilor nu înţelegeau nimic din 
Evanghelia citită în limba greacă; de aceea, el a introdus obiceiul de a face şi o 
citire a Evangheliei în franceză, după citirea în greacă. Acest obicei a determinat 
reacţia unei părţi din bătrânii comunităţii care au văzut această schimbare ca 
fiind cu totul inadmisibilă. Unul dintre ei s-a îndârjit aşa de rău în filetismul său, 
încât a afirmat categoric că pământul bisericii este „pământ grecesc". Ori, 
Părintele Ambrozie, pe cât iubea elenismul, - şi mai târziu biserica greacă - pe 
atât respingea filetismul sau şovinismul religios, încă din tinereţe. De altfel, el 
era un roumi, romaios şi nu un „neo-grec", „neo-elen": pentru el, elenismul, 
romiosinismul, ca şi imperiul bizantin sau roman, nu era ceva naţional, ci 

supranaţional. Romanitatea ortodoxă (sau romiosinismul) era o realitate pe care el 
o avea în sânge şi care-i permitea să perceapă - dincolo de un secol XIX filetist - 
sensul misionar al întregii istorii a Bisericii bizantine. 

Pentru Părintele Ambrozie, romanitatea ortodoxă cuprindea această 
Proventă a cărei limbă o învăţase, această Galie romană dinainte de Franţa sau 
„Frankia" năvălitorilor franci, cuprindea această ortodoxie pe care era îndeajuns 
să o cauţi, pentru a o vedea ieşind la iveală: ortodoxia Sfântului Vichentie şi a 
vechilor monahi din insulele Lerini, a Sfântului Ioan Cassian şi a monahilor 
mănăstirii Sfântului Victor din Marsilia şi a atâtor centre ascetice care au înflorit 
prin ţară: Apt, Arles, Carluc, Moustiers. 

In plus, întreaga Galie a fost curăţată de diavoli prin sângele mucenicilor 
care primiseră din gura marilor ierarhi şi duhovnici credinţa creştină şi care au 
dat Bisericii cununa a nenumăraţi sfinţi. Aşadar, Părintele Ambrozie insista 
asupra acestor rădăcini: ortodoxia nu este în Europa apuseană o religie nouă: 
„Nu ne convertim la ortodoxie, spunea el, ci revenim la ea." 

Iată cum înfăţişa el într-o zi, pentru I.P.S. Auxentie, întâi-stătătorul 
Bisericii Greceşti Tradiţionaliste, înconjurat de clerici şi credincioşi greci şi 
americani, această Galie romană ortodoxă, în care vedea nu o pricină de 
mândrie naţională, ci dovada că Ortodoxia este într-adevăr credinţa 
propovăduită pretutindeni de Sfinţii Apostoli: 

„împreună cu sfinţia voastră, -prindem şi noi curaj în acest străvechi pământ 
galic, stropit cu sângele mucenicilor, unde credinţa ortodoxă a înflorit până la cucerirea 
sa de către barbarii germano- franci, întemeietorii monarhiei franceze şi nimicitorii 
Ortodoxiei. Avem rădăcini şi un trecut strălucit în această provincie apuseană a 
împărăţiei Ortodoxe al Sfântului Constantin cel Mare, care a fost cârmuită de tatăl său 
Constantin Chior. 

încă mai există bisericile romanice cu mănăstirile lor, ca mărturii ale acestui 
trecut galo-roman. Sfântul Irineu a fost ucenic al Sfântului Policarp al Smirnei, el 
însuşi ucenic al Sfântului Apostol şi Evanghelist Ioan, prăznuit astăzi. Glasul Sfântului 
Irineu încă mai răsună la Lyon, unde a luptat împotriva gnosticismului şi a stropit 
pământul cu sângele muceniciei sale. 

Parohia noastră ortodoxă din Lyon este la câteva sute de metri de biserica în care a 
fost semnată în 1270 falsa unire din timpul lui Mihail Paleologul. în amfiteatrul galic 
din Lyon au fost omorâţi Blandina şi cei dimpreună cu dânsa, mucenicii din Vienne şi 
mulţi alţii. 

Ar/es, oraş provensal, a fost ca un Patriarhat pentru gali; aici s-au ţinut în secolul 
al V-lea însemnate sinoade; încă mai vedem aici rămăşiţe ale trecutului său ortodox, ca 
şi la Nîmes, unde s-au păstrat băile publice; mai sunt metropolele străvechi de la Grande 
şi Fetite Narbonnaise. 

Oraşul Tours a fost însemnat de Sfântul Martin din Tours, ca şi întreaga Galie, 
de altfel; Sfântul Martin este tot atât de cinstit aici pe cât este Sfântul Nicolae în 
Răsărit; nu vreau să-l uit nici pe Sfântul Ilarie din Poitiers, supranumit Athanasie al 
Apusului, care a luptat împotriva arianismului şi a fost chiar surghiunit pentru aceasta. 

La Marsilia mai există şi astăzi, încă din secolul IV, mănăstirea fortificată a 
Sfântului Victor, care l-a văzut pe Sfântul Cassian Romanul, ucenicul Sfântului Ioan 
Gură de Aur. La picioarele scării monumentale din Marsilia stă scrisă această dedicaţie: 

MARSILIA, ORAŞ FOCEEAN. 
în vârful acropolei sale se găseşte un mormânt din timpul propovăduirii Apostolilor. 

Nu vreau să o uit pe Sfânta Genoveva, ocrotitoarea Parisului, care a rezistat 
năvălitorilor barbari. în Britania celtică, multe oraşe poartă numele sfinţilor care şi-au 
sfinţit viaţa acolo, înainte de cucerirea ţinutului de către franci şi de Carol cel Mare 
filioquistul. 

Marea împărăţie Ortodoxă constantiniană a fost surpată de două puteri 
potrivnice ei: în Apus, francii, vizigoţii, normanzii, lombarzii, care au stricat credinţa 
ortodoxă prin erezia Filioque şi a papismului; în Răsărit, turcii, care ne-au măcelărit de- 
a lungul a patru secole, dar care au lăsat neatinsă credinţa noastră. Trăind aici în Apus, 
simţim pe pielea noastră ceea ce spunea Sfântul Cosma Etolianul: «Blestemaţi-l pe papă, 
el este pricina tuturor nenorocirilor». Dar trebuie spus că cei mai răi potrivnici ai 
lucrării noastre sunt nou calendariştii [greci] şi slavii care se împărtăşesc cu ei, fraţi 
mincinoşi, ca şi cei din Grecia, din SUA şi din Canada.. . " 

Pentru Părintele Ambrozie, adevăratul elenism era roman (bizantin), adică 
nu se mărginea, ci îşi găsea rostul în Ortodoxie, în Biserica sobornicească care a 
primit porunca să meargă să propovăduiască şi să înveţe toate neamurile. 
Pentru Părintele Ambrozie, filetismul - fie el grec, rus sau francez - era o 
tăgăduire a Cincizecimii. 

e\rr ărintele Ambrozie a slujit cu bucurie în Port-de-Bouc, apoi în biserica 

din Grenoble, dar tensiunile pricinuite, pe de o parte, de filetişti şi, pe de alta, de 
dorinţa sa de a propovădui tuturor Ortodoxia - aceste tensiuni l-au determinat 
încet, încet să părăsească Sudul, pentru a veni la Paris. A frecventat mai întâi 
Institutul Saint Serge, unde nu existau deloc preocupări misionare la acea vreme 
şi unde nici n-a rămas, apoi Institutul Saint Irenee, organizat pe atunci de un 
preot rus, cu siguranţă genial, dar prea puţin tradiţional: părintele Eugraf 
Kovalevski. 

Părintele Kovalevski gândea că ortodoxia existase mai înainte în Franţa şi 
că acum trebuia regăsită. Această ortodoxie trebuia mai întâi recunoscută, apoi 
trebuia refăcută Biserica din Franţa şi din Italia şi, pe termen lung, o Patriarhie 
Apuseană ortodoxă. Insă această idee era susţinută nu numai de părintele 
Kovalevski, ci şi de Frăţia Sfântului Fotie, pe care o înfiinţase împreună cu 
prietenii săi: Vladimir Losski, Leonid Uspenski, Grigorie Grug şi alţii, mai puţin 
cunoscuţi astăzi. 

Această viziune misionară asupra ortodoxiei nu putea decât să-1 încânte 
pe Părintele Ambrozie, închinându-i-se întru totul, străbătând Franţa, 
contribuind la întemeierea de parohii, învăţând şi propovăduind. Din nefericire, 
temeliile pe care protopopul Kovalevski dorea să întemeieze renaşterea 
ortodoxiei în Apus erau cam nesigure. Ce-i drept, pentru a-i lua apărarea, 
trebuie spus că majoritatea „jurisdicţiilor" existente erau cu totul dezinteresate 
de orice proiect misionar, mărginindu-se la propriile lor obiceiuri şi fiind lipsite 
de conştiinţa sobornicităţii Bisericii. De asemenea, ecumenismul prindea putere, 
ceea ce permitea contacte bune şi avantajoase cu heterodocşii, iar o misiune 
ortodoxă franceză ar fi compromis totul. 

Deşi dorea să răspândească ortodoxia, părintele Kovalevski era gata să 
meargă şi pe principiul „minimalismului dogmatic", adică să înveţe credinţa 
ortodoxă cu cât mai puţină precizie posibil, numai pentru a aduna în jurul său 
un număr cât mai mare de oameni. Ca şi-n cazul multor altor jurisdicţii ce i-au 
urmat, acest „minimalism" dogmatic 1-a făcut „să pescuiască în ape tulburi", să 
aducă oameni de prin mediile ezoterice şi să neglijeze nevoinţa şi scumpătatea 
tradiţiei patristice. Treptat, această atitudine a dus la o „sectarizare" din ce în ce 
mai mare a sa, lăsând să pătrundă în Biserica tot felul de învăţături heterodoxe. 

Un reprezentant deosebit al ortodoxiei contemporane, arhiepiscopul Ioann 
Maximovici, un sfânt şi un mare nevoitor, misionar în China, Europa şi SUA, a 
dorit totuşi să păstreze acest proiect pe o linie ortodoxă. Din nefericire, 

arhiepiscopul Ioan - care-1 iubea pe Părintele Ambrozie, chiar dorea să-1 vadă 
episcop - nu a putut să-1 împiedice pe părintele Kovalevski să se rătăcească într- 
o învăţătură şi o politică eclezială din ce în ce mai îndepărtate de Ortodoxie. Iar 
în 1966, la moartea arhiepiscopului Ioan, când episcopul Jean Kovalevski s-a 
rupt de Sinodul Bisericii Ruse din Afara Graniţelor, Părintele Ambrozie nu 1-a 
urmat, ci a hotărât că venise clipa întemeierii unei Ortodoxii franceze cu 
adevărat ortodoxe, pe cât de vie şi misionară, pe atât de credincioasă învăţăturii 
apostolice şi patristice. 

De fapt, Părintele Ambrozie mărturisea împreună cu Sinodiconul 
Ortodoxiei: „Precum au grăit Prorocii, precum au învăţat Apostolii, precum a 
încuviinţat Biserica, precum au predanisit dascălii şi precum a primit lumea, aşa 
gândim şi noi, aşa glăsuim, aşa propovăduim, cinstind întotdeauna pre Hristos 
Adevăratul Dumnezeul nostru şi pre Sfinţii Săi, în cuvinte, în scrieri, în cugete, 
în jertfe, în Biserici şi în icoane." 5 

Kovalevski dorea „Ortodoxia franceză", renaşterea Bisericii Galiei Romane 
din timpurile apostoleşti. Pentru a-şi atinge ţelul, nu numai că făcea un 
minimalism dogmatic, ci şi relativiza tradiţia de nevoinţă a Bisericii Ortodoxe. 
Dimpotrivă, Părintele Ambrozie împărtăşea părerea theologului sârb Iustin 
Popovici: „Ortodoxia n-a cunoscut naşteri din nou decât întru nevoinţă, pentru 
că alte naşteri din nou nu sunt." Aceasta era cu adevărat Ortodoxia pe care 
Părintele Ambrozie dorea să o insufle compatrioţilor noştri, cu toată puterea şi 
cu toată blândeţea sa - viaţa întemeiată pe Evanghelie. 

Descoperirea Greciei şi a Sfântului Nectarie 






/fat ntre timp, în perioada anilor 1960-1966, Părintele Ambrozie a descoperit 
"* Grecia continentală, ţară ortodoxă pe care el a iubit-o dintotdeauna, fără 
a o putea vizita, din pricina sărăciei. 

Datorită lui Nectarie, Stofati şi altor prieteni, a reuşit şi el să ajungă acolo, 
descoperind îndeosebi micuţa mănăstire de maici a Sfintei Treimi din Eghina, 
unde trăise Sfântul Nectarie şi unde se găseau moaştele sale. In „Viaţa Sfântului 



5 Părintele Ambrozie a împlinit întreg acest program slujind Liturghia, predicând, scriind, 
zugrăvind icoane şi ridicând biserici, dăruind jertfa gândirii sale prin rugăciune. 

Nectarie" pe care a scris-o mai târziu, Părintele Ambrozie povesteşte întocmai 
cum 1-a descoperit pe sfânt: „în 1960 am fost invitaţi de nişte prieteni, doctorul 
P. şi soţia, să-i însoţim într-o călătorie în Grecia (...). Dar purtarea de grijă a lui 
Dumnezeu, Care peste toate veghează, a avut un cuvânt de spus, căci 
Dumnezeu ne-a purtat înspre insula Păros, în timp ce noi ne îndreptam către 
Muntele Athos (...) La mănăstirea Maicii Domnului - Izvorul Tămăduirii am 
auzit noi pentru întâia dată vorbindu-se de Sfântul Nectarie! 

Eram mai mulţi în acea zi de Duminică care discutam, aşezaţi sub 
eucaliptul cel mare de pe esplanada mănăstirii, când o femeie, o ţărancă pe 
catârul ei, s-a oprit în faţa noastră. Ţinea în braţe o fetiţă pe care tocmai o 
muşcase un şarpe. Copilul începuse să se umfle şi avea mari dureri. Nici un 
doctor pe insulă, nici o farmacie deschisă în acea zi - şi nici măcar bani nu avea! 
Numai Dumnezeu putea să-i vină în ajutor, iar femeia pe El II căuta şi Lui I se 
ruga, venind în mijlocul monahilor. 

Am întins copilul pe pământ. Călugării au plecat să caute nişte sfinte 
moaşte, le-au afundat într-un pahar cu apă şi i-au dat copilului să bea acest 
medicament. Tratamentul 1-a făcut pe un vizitator să zâmbească neîncrezător. 
Părintele Nectarie, care ne lăsase un pic, a venit şi el cu sfinte moaşte, ale 
sfântului său ocrotitor, Nectarie din Eghina. Ni le-a încredinţat şi ne-a rugat să 
binecuvântăm cu ele pe fetiţă. M-am supus şi i-am îndeplinit mecanic cererea. 
Copilul s-a liniştit, a încetat să mai sufere şi a adormit. Mama ei a dus-o acasă şi 
n-a mai urmat nimic supărător. 

Părintele Nectarie, devenit prietenul nostru (de abia ne cunoşteam de 
câteva ceasuri), ne-a povestit despre sfântul său multe lucruri care ne-au făcut să 
ne minunăm (...). 

Ceea ce tocmai am văzut şi auzit ne-a dat un avânt irezistibil de a merge la 
Eghina şi a ne închina la moaştele şi la mormântul sfântului, şi, prin el, să dăm 
slavă Dumnezeului creştinilor, Care a făcut omul cu puţin mai prejos faţă de 
Domnul, potrivit psalmistului. .." 

In pofida acestei dorinţe, pelerinajul la Eghina n-a avut loc decât un an 
mai târziu: „In august 1961, însoţit de un prieten care poartă numele său [al 
Sfântului Nectarie], am săvârşit pelerinajul la Eghina şi ne-am întors amândoi 
îmbogăţiţi cu cereşti binecuvântări." 

La această mărturie trebuie să adăugăm şi ce ne-a relatat Anne- 
Marguerite, una dintre credincioasele venite din Franţa cu Părintele Ambrozie, 

pentru a-1 vizita pe Sfântul Nectarie. De mulţi ani ea-şi pierduse simţul 
mirosului. Când călătorii au ajuns la mănăstirea Sfântului Nectarie, o adiere 
foarte gingaşă, ca suflare de vânt puternică şi înmiresmată, a umplut mănăstirea. 
Maicile au explicat că acest fenomen se produce atunci când sfântului îi plac în 
chip anume cei ce-1 vizitează. Anne-Marguerite a simţit mireasma sfântului şi, 
începând din acea zi, şi-a recăpătat simţul mirosului. 

Această mireasmă duhovnicească era ca un semn de prietenie a Sfântului 
Nectarie pentru credincioşii din Franţa. De aceea, maicile i-au propus Părintelui 
Ambrozie să-i dăruiască părticele din moaştele sfântului. Cum atunci Părintele 
Ambrozie nu avea la el cele necesare pentru a lua părticele din sfintele moaşte, 
s-a întors anul următor, aducând moaştele Sfântului Nectarie care se găsesc 
acum în biserica de pe b-dul Sevastopol, ca şi Biblia franceză a Sfântului. 

La Eghina, Părintele Ambrozie a vizitat-o deseori pe maica Magdalena, o 
veche ucenică a Sfântului Nectarie, care vieţuia pustniceşte în munte, mai sus de 
mănăstire. Din nefericire, el nu ştia că la câteva sute de metri de portul Eghina 
trăia un alt sfânt, Părintele Ieronim; mai târziu, Părintele Ambrozie a întâlnit 
mai mulţi ucenici deosebiţi ai acestuia: maica Eupraxia cea bătrână, maica 
Eupraxia cea tânără, maica Nectaria din Chorapi şi sora sa, Măria, care toate s- 
au „aşezat la picioarele Domnului pentru a asculta cuvântul Său", părăsind 
grijile lumeşti, pentru frumoasă grijă a rugăciunii. 

Şi în Grecia, Părintele Ambrozie a cunoscut numeroase alte personalităţi 
deosebite, precum Părintele Filotheu Zervakos, care îl cunoscuse pe Sfântul 
Nectarie şi care, deşi rămas în Biserica oficială, nu înceta să ceară întoarcerea la 
calendarul Părinţilor. El i-a recomandat Părintelui Ambrozie să boteze un 
număr cât mai mare cu putinţă de heterodocşi - adică pe toţi aceia care vor 
crede din toată inima (cf. Fapte 8, 37). „Tot ce dă mie Tatăl, către mine va veni" 
(Ioan 6, 37). 

El a mai făcut cunoştinţă cu ruda maicii Irina d'Oinoussa, adică cu 
monahia Măria d'Oinoussa şi cu mănăstirea sa, a cărei istorie este cu totul 
aparte. Era o familie de armatori foarte bogaţi. Imbolnăvindu-se de cancer tatăl, 
fiica sa Irina s-a adunat înlăuntru şi L-a rugat pe Dumnezeu, din toată inima, ca 
să-i dea ei boala tatălui său, astfel încât acesta să o poată creşte pe sora ei cea 
mică. Dumnezeu a plăcut cererea ei şi un cancer întocmai cu cel al tatălui apăru 
fiicei, spre uimirea doctorilor. Din acel moment, întreaga viaţă a familiei s-a 
schimbat! Deja evlavioşi, ei şi-au pus nădejdea în singurul nostru Mântuitor, 

Iisus Hristos. Irina a trăit ca pustnică în casa ei şi, cu câteva zile înainte de 
mutarea sa la Domnul, a primit schima monahală. Luxoasa casă a familiei s-a 
prefăcut într-o mănăstire. Mama sa, actuala monahie Măria d'Oinoussa, a 
amenajat într-însa un paraclis. Apoi, la sfatul părintelui Ieronim din Eghina, 
duhovnicul lor, tatăl şi mama Irinei au hotărât să întemeieze o mănăstire în 
insula care era leagănul familiei şi în care, se spune, Sfântul Apostol Pavel se 
oprise când mergea la Ierusalim (Fapte 20,15). Tatăl său s-a călugărit, primind 
numele Xenofon. Mama este actuala egumenă a mănăstirii închinate Bunei 
Vestiri. Cât despre monahia Irina, care a murit înainte de zidirea mănăstirii, 
trupul său întreg se odihneşte acum în inima mănăstirii, în mormântul ctitorilor, 
aşteptând slăvită înviere. 

Părintele Ambrozie 1-a mai întâlnit şi pe Fotie Kontoglu, iconograful care a 
regăsit tradiţia ascetică şi duhovnicească a picturii liturgice şi care de pe atunci 
se opunea începuturilor ecumenismului şi patriarhului Atenagoras, pe care-1 
socotea eretic. 

La aceste nume pe care tocmai le-am pomenit, ar trebui să adăugăm o 
mulţime de personalităţi duhovniceşti despre care vă vom povesti mai pe larg 
cu alt prilej, şi a căror amintire hrănea viaţa şi propovăduirea Părintelui 
Ambrozie. Iată o singură pildă: cea a unui preot, părintele Evstatie, care, 
blagoslovind cu apă de mare barca unui pescar, iar apoi bând un pic de apă 
sfinţită şi dându-i găleata marinarului ca să bea şi el, după obicei, s-a mirat să 
vadă că cel din urmă nu ştia că apa de mare devine dulce după binecuvântare. 
Făcea adică minuni fără a le recunoaşte ca atare. 

Tot în acea vreme i-a descoperit şi pe cei numiţi în chip polemic „stilişti" 
(„vechi-calendarişti"), căci pe cât sunt de dispreţuiţi, pe atât sunt de temuţi în 
mediile moderniste şi ecumeniste! Aceşti paleoimerologhitai erau de fapt puterea 
vie, duhovnicească, mărturisitoare a Bisericii greceşti în lupta împotriva 
modernismului, adică împotriva acelei mişcări de reformare a Ortodoxiei 
începută prin Enciclica din 1920 şi care va sfârşi într-o religie mondială, fără nici 
cea mai mică urmă din credinţa ortodoxă. 

Părintele Ambrozie a cunoscut numeroase personalităţi de seamă printre 
aceşti „vechi-calendarişti" pe care el îi iubea din toată inima şi pe care îi vedea în 
întregul lor, dincolo de greutăţile luptei, ca pe nişte mărturisitori contemporani 
ai Ortodoxiei, ca pe nişte oi ce nu ascultă decât de glasul Dumnezeului-Om (cf. 
Ioan 10, 5-6), Cel ce este piatră de poticnire, ieri şi astăzi şi în toată vremea. 

Ca să-i pomenim doar pe cei ce au trecut la Domnul, nu-1 putem uita pe 
Mitropolitul Calist al Corintului, tămăduitorul ce alunga dracii, a cărui viaţă 
părea desprinsă dintr-un sinaxar al Părinţilor pustiei. La ei, Părintele Ambrozie 
a găsit ceea ce nu vedea în alte părţi: unitatea dintre trăirea duhovnicească şi 
mărturisirea de credinţă. 




Cuviosul Părinte Ambrozie Fontrier (foto stânga sus) şi câţiva dintre tradiţionaliştii pe care i-a 
cunoscut: Cuviosul Părinte Ieronim de Eghina, proslăvit de Dumnezeu cu darul înaintevederii, 
Mitropolitul cu viaţă sfântă Callist al Corinthului, învrednicit de Dumnezeu cu darul 
tămăduirii şi al alungării dracilor, Sfântul Mitropolit Filaret, întâistătătorul Bisericii Ortodoxe 
Ruse din Afara Graniţelor, Măria Pateras d'Oinoussa şi fiica sa, cinstita maică Irina, ale cărei 
moaşte nestricate se odihnesc în Mănăstirea Bunei Vestiri din Oinusis, Grecia (centru jos), 
Arhiepiscopul Auxentie, întâistătător al Sinodului Tradiţionalist („vechi-calendarist") al Greciei. 

Rugăciunea 

/£#nainte de a merge în Grecia, vreme de mulţi ani, Părintele Ambrozie 
căutase rugăciunea adevărată, cea care face mintea să pogoare în inimă, 
rugăciunea cea neîncetată, care din neam în neam a fost învăţată şi transmisă în 
Ortodoxie, uneori în chip tainic. Şi cel mai greu de crezut este că a aflat 
rugăciunea în mijlocul lumii, în oraş, unde vieţuia pustniceşte, petrecându-şi 
chiar şi ultimii ani precum un sihastru, primind din ce în ce mai puţini oameni, 
închinându-se Bisericii şi celor ce îi născuse prin Botez. 

Părintele Ambrozie, care înainte de toate era un monah adevărat, a 
adeverit cuvintele Sfântului Grigorie Teologul: «Monah este cel ce păzeşte 
nevoinţa sa, nu îndeosebi cel ce fuge de lume; după cum marele David era cel 
mai lucrător dintre oameni şi totodată cel mai însingurat, după graiul său ce 
bine se potriveşte aici: „Singur sunt, până ce nu voi mai fi"». De fapt am văzut 
mănăstiri fremătând de griji şi de gâlcevi lumeşti, călugări ocupaţi cu telefonul 
şi cu televizorul. Dimpotrivă, în plin Paris sau la Levallois, Părintele Ambrozie 
se lepădase de toate cele lumeşti, dăruindu-se întrutot rugăciunii, plin de pace şi 
de bucurie, în ciuda încercărilor şi atacurilor vrăjmaşilor. 

La doi sau trei apropiaţi le-a mărturisit despre căutarea rugăciunii, despre 
lacrimile care întrerupeau rostirea neîncetată a preadulcelui nume al lui Iisus: 
„Doamne Iisuse Hristoase, Fiul lui Dumnezeu, miluieşte-mă pe mine, 
păcătosul." De asemenea, el stăruia în a spune că numai întru rugăciune se 
desluşesc tainele lui Dumnezeu, care sunt mai presus de minte şi de orice 
cuvânt. Ii plăcea să repete cuvintele Părinţilor: „Mai mare lucru este a te curaţi 
pentru Dumnezeu, decât a grăi despre Dumnezeu." şi „Rămâi în chilia ta, şi ea 
te va învăţa pre tine totul." 

Cei ce l-au cunoscut pe Părintele Ambrozie ştiu cât de puternică era 
rugăciunea sa înaintea lui Dumnezeu, pentru că au trăit simţământul că în chip 
tainic sunt acoperiţi de rugăciunea sa ocrotitoare. Şi câţi oare nu s-au tămăduit, 
prin puterea rugăciunii sale, pentru dragostea sa faţă de Născătoarea de 
Dumnezeu şi de Sfântul Nectarie! Cunoaştem mulţi oameni care au fost atinşi de 
cancer sau de alte boli şi care s-au însănătoşit, aflându-şi tămăduirea spre folosul 
lor. Ştim că Dumnezeu i-a vindecat în chip minunat, prin rugăciunea robului 

Său, căci am fost martori la neliniştile şi la durerile lor, dar şi la izbăvirea lor! 
într-o bună zi vă vom povesti acestea toate, cu de-amănuntul. 

Părintele Ambrozie credea că cheia şi miezul istoriei Bisericii este unirea 
cu Dumnezeu. De fiecare dată când rugăciunea învie în istoria Bisericii, întreagă 
viaţa duhovnicească înfloreşte, dogmele sunt mărturisite, poporul creştin se 
apropie mai des şi regulat de împărtăşirea cu înfricoşatele Taine. Părintele îi 
iubea pe toţi cei ce de-a lungul istoriei au determinat astfel de învieri ale 
isihasmului: Sfântul Grigorie Palama, marele arhiepiscop al Salonicului, din 
moaştele căruia s-a străduit din răsputeri să obţină părticele, pe care le-a aşezat 
în biserica de pe b-dul Sevastopol, Sfântul Maxim Grecul, Sfântul Paisie 
Velicikovski, Sfântul Nicodim Aghioritul şi întreaga mişcare a „colivaşilor". 

Era tradiţionalist, dar nu în sensul de a păstra cu gelozie un patrimoniu 
mort, precum o statuie de sare. Şi-a arătat dragostea pentru Sfânta Tradiţie prin 
strădania de-o viaţă pentru ca rugăciunea sa să se înalţe ca tămâia înaintea lui 
Dumnezeu, ca jertfa de seară (cf. Psalm 140:2). Pentru el adevărata Predanie era 
a celor îndumnezeiţi, a sfinţilor, care din neam în neam trăiesc Cincizecimea. 



învăţătura patristică 

ărintelui nu-i plăcea cuvântul -patristic, pentru că acest termen este 
folosit de scolastici pentru a numi ceva specific Părinţilor Bisericii, de 
parcă Părinţii ar fi avut o altă învăţătură decât cea a Apostolilor, alta decât cea 
Sfântului Duh. De fapt învăţătura, propovăduirea şi metoda Părintelui 
Ambrozie erau profund călăuzite de Părinţii Bisericii, care pentru el reprezentau 
persoane vii, nu autori morţi. îmi amintesc că unul dintre cei mai cunoscuţi 
theologi ai Bisericii Ortodoxe din zilele noastre - care a venit mai târziu să 
locuiască câteva zile la Părintele Ambrozie - îi spusese unuia dintre noi: „Dacă 
aţi publicat texte atât de ortodoxe, sunt convins că n-aţi trecut prin nici unul din 
Institutele de Teologie, care deformează Ortodoxia. Cum aţi făcut?" I-am 
explicat atunci că l-am cunoscut pe Părintele Ambrozie, care ne-a învăţat să 
citim textele în chip ortodox şi care, de-a lungul anilor, prin numeroase cursuri 
ţinute în cele două cămăruţe de la Levallois-Perret, a însemnat pentru noi mai 

mult decât toate Facultăţile la un loc, de teologie sau de altceva. Niciodată, de 
atunci, n-am mai întâlnit pe cineva pe măsură! 

Părintele Ambrozie a alcătuit şi a susţinut numeroase cursuri pe care, cu 
voia lui Dumnezeu, într-o bună zi le vom publica în întregime sau în rezumat. 
Unele, mai vechi, sunt din păcate pierdute; în cazul altora, notele s-au păstrat - 
precum cele ale cursului despre Sfântul Grigorie al Nissei. Cele dintâi cursuri 
tratau despre Sinoadele Ecumenice, apoi despre „romanitate", şi au fost ţinute în 
biserică. După aceea, au continuat la el acasă, cu vreo 10 persoane, dintre care 
una este monahie, alţi doi, preoţi, al patrulea, arhimandrit, iar un altul, episcop. 
Astfel, la Levallois ne-a tâlcuit „păcatul strămoşesc" potrivit Tradiţiei ortodoxe, 
arătând pe larg că felul juridic al latinilor de a înţelege păcatul strămoşesc, de 
obârşie augustiniană şi anselmiană, este nu numai străin de Biserica veche, dar 
este şi o hulă împotriva lui Dumnezeu. 

Părintele Ambrozie dădea ca exemplu traducerea unui verset din Psalmul 
50: „Ţie unuia am greşit şi rău înaintea Ta am făcut, aşa încât drept eşti Tu întru 
cuvintele Tale şi biruitor când vei judeca Tu" [traducerea întocmai fiind: „Ţie 
unuia am greşit şi ce este viclean înaintea Ta am făcut, ca să Te îndreptăţeşti 
întru cuvintele Tale şi să biruieşti când Te vei judeca Tu"]. Părintele Ambrozie 
critica traducerea „biruitor când vei judeca Tu" care înseamnă că Dumnezeu 
judecă pe păcătos, în timp ce textul foloseşte, în chip cel puţin surprinzător, 
diateza pasivă. Aici nu Dumnezeu îl judecă şi îl osândeşte pe păcătos, precum în 
teologia augustiniană, în care un Dumnezeu care m-a zidit neputincios a face 
sau a nu face binele - lipsit de har sau înzestrat cu el, fără vreo contribuţie a mea 
- mă pedepseşte sau mă răsplăteşte după bunul Său plac. Nu, ci David, autorul 
psalmului, cu ochii săi de proroc îl vede pe păcătos judecându-se cu Dumnezeu 
şi învinuindu-L că „om aspru eşti, iei ce nu ai pus şi seceri ce nu ai sămănat" 
(Luca 19,21). Dumnezeu nu este „om aspru", însă păcatul, erezia şi ateismul ne 
fac să-L vedem astfel. Tocmai de aceea, începutul unei purtări corecte şi 
bineplăcute lui Dumnezeu (orthopraxia) este să avem o credinţă dreaptă în 
Dumnezeu (orthodoxia) . 

Părintele Ambrozie dorea să spună nu numai că îl judecăm pe Dumnezeu, 
fiecare în parte, atunci când vrem să-L reducem la vederile noastre omeneşti, 
mult prea înguste, ci că există şi teologii false, care-L judecă pe Dumnezeu 
înfăţişându-L ca pe un adevărat tiran ce plăsmuieşte un foc ca să-i chinuiască pe 
cei ce nu L-au cunoscut, pentru că El însuşi nu a vrut să li Se descopere. 

Acestei groaznice înţelegeri a iadului, Părintele Ambrozie îi opunea 
învăţătura luminoasă a Sfântului Isaac Şirul, care experiase în chip duhovnicesc 
cele despre care Domnul ne vorbeşte în Evanghelie. Ori, ce ne spune 
Evanghelia? Ea ne vorbeşte despre un foc care nu se stinge defel. Dacă iadul ar fi 
plăsmuit de Dumnezeu - un Dumnezeu necruţător, desigur - el putea să 
dispară într-o bună zi, căci nimic din cele plăsmuite, zidite, nu sunt veşnice prin 
fire. Dacă este cu adevărat veşnic, după Sfântul Isaac, înseamnă că iadul n-a fost 
plăsmuit de Dumnezeu, întreaga scolastică fiind astfel tăgăduită. Iadul este focul 
dragostei dumnezeieşti aşa cum se înfăţişează celui ce-L urăşte pe Dumnezeu şi 
pe fraţii săi. Iar pentru cei ce-L iubesc pe Dumnezeu, acest foc nezidit al 
dragostei dumnezeieşti devine răcoare, băutură, hrană şi odihnă; pentru cei ce-L 
resping este chin de nesuportat. Dumnezeu nu nimiceşte iadul pentru că El nu 
vrea să silească voia făpturii Sale, care-L respinge slobodă fiind. Pilda ne este 
oferită de parabola fiului risipitor din Evanghelia după Luca: la sfârşitul 
parabolei, tatăl iubitor 1-a implorat pe fiul său mai mare să binevoiască a intra 
întru bucuria ospăţului, dar fiul acesta 1-a refuzat. Dumnezeu îi cheamă pe toţi 
oamenii să intre în rai, dar nu sileşte pe nimeni. 

Pentru a înţelege, Părintele Ambrozie dădea ca pildă povestirea Frumoasa 
şi Bestia: deşi sinceră, iubirea Fiarei este de nesuportat pentru frumoasa fată, care 
n-o poate iubi; Părintele mai adăuga că nici o pildă nu poate înfăţişa cu adevărat 
aceste stări sufleteşti. Iubirea noastră de sine ne întemniţează în propriul nostru 
iad; dragostea de Dumnezeu şi de aproapele ne deschid Dumnezeului iubirii. 

Aceste cursuri erau urmărite cu râvnă de micul grup pe care Părintele 
Ambrozie îl aduna acasă, iar participanţii se umpleau adesea de bucurie 
descoperind comorile credinţei, departe de tot ce învăţaseră ei didacticist şi sec. 
Multe teze aşa-zis „ştiinţifice" cu privire la Sfinţii Părinţi şi la istoria Bisericii 
apăreau ca fiind roadele unor presupuneri augustiniene. înlăturând aceste 
presupuneri false, se regăsea Biserica vremurilor apostoleşti. Şi, astfel, se 
deschideau noi orizonturi. 

In cursul anilor, au urmat alte cursuri, care curând după aceea s-au ţinut 
iarăşi în biserica de pe b-dul Sevastopol: despre canonul pascal, despre originile 
papismului, despre Filioque, despre Anavathami, despre canoanele Sfintelor 
Sinoade, iar în ultimul an al vieţii sale - despre Sfânta Liturghie. Două idei 
hotărau alegerea acestor subiecte: 

1. nevoia întăririi dogmatice: în realitate, aruncaţi într-o lume a scolasticii, 
a papismului, apoi a protestantismului, trebuia ca ortodocşii francezi să 
cunoască învăţătura Părinţilor şi ereziile, pentru a nu confunda, din neştiinţă, 
grâul cu neghina. 

2. nevoia, nu mai puţin arzătoare, de a înţelege „înălţimea, lărgimea şi 
adâncimea" desăvârşită a theologiei noastre ortodoxe, aşa cum ni se înfăţişează 
ea în cântările liturgice. Ce cântăm noi la slujbe, repeta adesea Părintele 
Ambrozie, cuprinde toată theologia noastră. El adăuga că nimic nu este mai 
frumos decât aceste cântări, poeme de neîntrecut, vârfuri ale culturii. Dorea ca 
toţi credincioşii să poată lua tot ce e mai bun din această hrană duhovnicească, 
ce ne-o împărtăşeşte Biserica. 

Părintele Ambrozie stăruia asupra nevoiei unei angajări în credinţă 
întemeiate pe Sfinţii Părinţi şi pe Sinoadele Ecumenice, pe sinaxare şi pe slujbe. 
Nu accepta ideea că ar putea exista o evlavie despărţită de dogmă sau, mai mult, 
gânditori în Biserică sau filosofi care să teoretizeze asupra dogmelor: însăşi 
noţiunea de theologumenă, părere theologică, i se părea antiortodoxă. Vorbind 
despre Yannaras într-un număr din La Lumiere du Thabor (Lumina Taborului), a 
spus limpede ce credea despre „gânditorii" şi cei ce pătrund în domeniul 
theologiei fără să-şi curăţească inimile: „Toţi cei ce au vrut să se apropie de 
tainele theologiei („cuvântării de Dumnezeu") fără a urma calea arătată de 
Sfinţii Părinţi: curăţirea, luminarea, desăvârşirea, toţi aceia au făcut teologie cu 
elemente filosofice şi filozofie cu elemente theologice; artă profană cu subiect 
religios, după cum spunea L. Uspenski, vorbind despre arta Renaşterii. S-au 
rătăcit în labirintul ereziilor, târând după ei o mulţime de suflete pentru care 
Hristos a murit! Tot aşa sunt în zilele noastre neo-ortodocşii, cu teoreticianul lor 
Christos Yannaras, care au adus iarăşi la modă vechea teologie nicolaită." (La 
Lumiere du Thabor, 27, 1990, p. 102-103). 

Dimpotrivă, dacă lupta împotriva bolii „opiniei mele" în materie de 
dogmă şi de credinţă, era străin oricărei prezentări „didacticiste" sau de 
„conservare" a credinţei. Să dăm alte trei exemple: 

a) I se părea greşit ca Ortodoxia să fie înfăţişată ca „Biserica celor 7 
Sinoade Ecumenice", pentru că şi Sinodul [constantinopolitan] din 879-880 ar 
trebui să fie socotit un Sinod Ecumenic, al VUI-lea, întrunind toate atributele 
unui astfel de sinod. De fapt, un „sobor a toată lumea" este în mod obişnuit 
convocat de împărat - în cadrul Imperiului Bizantin - pentru a lămuri o 

problemă de credinţă; el întăreşte Sinoadele Ecumenice de dinaintea lui, iar 
hotărârile sale sunt primite de către cele cinci Patriarhii şi, în cele din urmă, de 
către conştiinţa, cugetul Bisericii. Toate aceste criterii se aplică şi Sinodului 
Ecumenic VIII, care, reunit la Constantinopol de către instanţa împărătească, a 
reafirmat împotriva ereziilor pro-filioque, statornicia Simbolului de Credinţă 
(Crezului) şi a rânduit canoane care proscriau papismul şi orice pretenţie de 
superioritate a vechii Rome asupra celei noi. Pe lângă acestea, sinodul 1-a 
proclamat ca al VH-lea Sinod Ecumenic pe sinodul general de dinaintea sa, cel al 
icoanelor, şi a primit încuviinţarea hotărârilor sale din partea reprezentanţilor 
tuturor patriarhilor, inclusiv de la legaţii papei Ioan al VUI-lea al Romei, mai 
apoi fiind întărit şi de către conştiinţa Bisericii. Ortodocşii sunt îndemnaţi să 
cinstească cum se cuvine al VUI-lea Sinod Ecumenic, după cuvântul Sfântului 
Marcu al Efesului din Mărturisirea sa de credinţă 6 . 

b) Părintele Ambrozie nu accepta în nici un chip expresia „pe vremea 
Bisericii nedespărţite", Biserica lui Hristos, prin însăşi firea ei, fiind nedespărţită. 
Te poţi despărţi de Biserică, spunea el, dar nu o poţi despărţi. Trupul lui Hristos 
nu poate fi împărţit. 

c) încă şi mai important, el mărturisea că Hristos este Cuvântul asarkos - 
fără de trup - ce S-a făcut cunoscut prorocilor, „Cel vechi de zile" de care 
vorbeşte prorocul Daniil. Intemeindu-se pe tâlcuirile Părinţilor la Vechiul 
Testament, Părintele Ambrozie nu socotea drept ortodoxă reprezentarea Tatălui 
din icoanele aşa-zise „ale Sfintei Treimi". De fapt, o astfel de reprezentare este 
potrivnică Sinodului II de la Niceea, care a tâlcuit toate temeiurile cinstirii 
icoanelor. Potrivit celor afirmate la acest sinod, reprezentarea lui Dumnezeu era 
oprită în Vechiul Testament pentru că, după însăşi slova textului biblic, poporul 
nu L-a văzut pe munte pe Dumnezeul cel nevăzut. Ori, imaginile [„icoanele"] au 
devenit necesare când Dumnezeu s-a făcut om văzut, pentru mântuirea noastră. 
Noi II reprezentăm pe Dumnezeu-Cuvântul pentru că S-a întrupat, dar nu 



6 Nu a existat o unanimitate în Ortodoxie privind numărarea în rândul Sinoadelor Ecumenice 
a sinodului din 879. Unii au ţinut la numărul „şapte" şi din pricina cuvintelor Psalmistului: 
„Cuvintele Domnului, cuvinte curate, argint cu foc lămurit, ispitit pământului, curăţit de şapte 
ori" (Psalmul 11:6). Totuşi, într-un document oficial al Bisericii, Enciclica de la 1848 a celor 
patru Patriarhi ai Răsăritului („Răspuns la Epistolia Papei Pius al IX-lea, Către Răsăriteni") se 
osândeşte erezia filioque „9. Fiindcă a fost lovită cu afurisenie, ca o înnoire şi adăugire a 
Crezului, la Soborul al optulea a toată lumea, adunat la Constantinopol pentru împăcarea 
Bisericilor Răsăritene şi Apusene" (n. ed.) 

reprezentăm în mod direct nici pe Dumnezeu, nici pe Dumnezeu-Duhul Sfânt, 
căci nu S-au întrupat. 

Când îi spuneai Părintelui Ambrozie că cutare preot nu respectase, într-o 
anumită privinţă, aceleaşi expresii [bisericeşti] ca şi ceilalţi, răspundea cam aşa: 
„Dar Biserica aşa a hotărât! Ce cântăm noi la slujbe? Ce spunem în rugăciunile 
noastre? Biserica nu ne îndeamnă să spunem lucruri neadevărate!" Astfel urma 
tâlcuirea dată de toate slujbele Bisericii în privinţa „Celui vechi de zile". 

De asemenea, socotea a fi eretică ideea că slujba Schimbării la Faţă, ce 
cuprinde întreaga învăţătură a Bisericii cu privire la lumina nezidită, ar fi plină 
de „lirism poetic" şi nu de adevărul cel mai curat, exprimat în cuvinte omeneşti. 

Chiar înainte de a li se oficializa cultul, Părintele îi cinstea pe „Noii Trei 
Ierarhi şi Dascăli ai Bisericii", Sfântul Fotie, Sfântul Grigorie Palama şi pe Sfântul 
Marcu al Efesului. Despre acesta din urmă, Părintele dorea să scrie o carte. Cât 
despre Sfântul Grigorie Palama, el vedea în lupta sa împotriva lui Valaam, 
confruntarea dintre două theologii: cea Părinţilor şi cea a scolasticii cu temeiuri 
augustiniene. Toate conceptele moderne - mai mult sau mai puţin inspirate din 
lucrările lui John Meyendorff - ce tind să relativizeze însemnătatea dezbaterii 
dintre culmea theologiei ortodoxe, Sfântul Grigorie Palama, şi latinizanţii 
Varlaam sau Achindin, îi păreau a fi chestiuni istorice lipsite de înţeles şi menite 
să slăbească mărturia marelui şi vestitului arhiepiscop al Thesalonicului. 
Părintele Ambrozie era chiar foarte aspru faţă de cei care vorbeau despre 
palamism, de parcă Sfântul Grigorie Palama ar fi apărat o altă învăţătură decât 
credinţa Apostolilor, un alt duh decât cel al Dumnezeieştii Scripturi. „Nu există 
nici «vasilism», nici «hrisostomism» în Biserica noastră." Dacă în Apus există 
felurite teologii - bonaventurism, tomism - aceasta se datorează pierderii 
adevăratei theologii - cuvântarea de Dumnezeu. 

Mai mult, în această privinţă Părintele Ambrozie urma cu credincioşie 
Sinodiconul Ortodoxiei, ce nu îngăduie nici o ruptură sau despărţire înlăuntrul 
cetei Părinţilor şi care face veşnică pomenire „Sfântului Grigorie Palama, care, 
prin graiurile şi faptele sale, s-a adeverit a fi părtaş şi frate tuturor Părinţilor, 
tovarăş lor în luptă şi prieten apropiat". 

Părintele Ambrozie nu înţelegea cum ar putea exista o theologie 
academică; pentru el, theologia nu poate fi despărţită de viaţă, de nevoinţă, de 
Biserica lui Hristos; aşa cum spunea unul din prietenii noştri, theologia este 
curăţirea, luminarea, desăvârşirea. 

Mărturisirea credinţei 

_Jupă Părintele Ambrozie, theologia nu se poate despărţi nici de viaţa 

JzT duhovnicească în Hristos, nici de mărturisirea credinţei. Un creştin 
luptând împotriva celor trei vrăjmaşi ai omului - diavolul, păcatul şi moartea - 
nu se poate socoti ca fiind în afara istoriei şi a vieţii, şi nu poate închide ochii la 
învăţăturile greşite şi la rânduielile deformate, semănate fără încetare de 
părintele minciunii pentru a pierde pe oameni. Faţă de multitudinea şovăielilor, 
neîncrederilor omeneşti, Descoperirea este unică, iar credinţa se cuvine a fi 
lămurită: „Nu este vorba, spunea Părintele Ambrozie, de a-L slăvi pe Dumnezeu 
după cum vrem noi, ci după cum El însuşi voieşte!" Şi încă: „Devenim 
ortodocşi, nu pentru a reface Biserica, ci pentru a ne reface pe noi înşine în 
Biserică." El se supunea pe sine acestei cerinţe, în fiecare zi, atunci când rostea 
Crezul, cercetând esenţa credinţei sale. Pentru dânsul, îndatorirea unui preot era 
să fie „glasul Evangheliei", o pan-evanghelie. Nu trebuie să ne întrebăm ce 
credem noi sau ce cred ceilalţi, ci ce crede Biserica. Părintelui îi plăcea lui să 
repete că „măsura desăvârşită a tuturor lucrurilor este Hristos, Dumnezeu 
adevărat şi Om adevărat". Biserica lui Hristos era, în ochii săi, măsura oricărui 
adevăr şi, de aceea, nu pricepea cum pot unii să se folosească de harul primit în 
Biserică pentru a propovădui o învăţătură diferită, nouă, străină Evangheliei şi 
Părinţilor. 

Un episcop sau un preot care propovăduieşte o erezie, ne învăţa el adesea, 
încetează să mai fie preot sau episcop. Dacă este episcop, îşi pierde „succesiunea 
apostolică", care nu se transmite mecanic, prin punerea mâinilor, ci rămâne 
strâns unită cu dreapta credinţă. Ideea scolastică şi legalistă potrivit căreia un 
episcop rămâne „valid", chiar şi atunci când susţine un mesaj potrivnic 
Evangheliei şi credinţei ortodoxe, însemna pentru Părintele Ambrozie 
tăgăduirea ecleziologiei patristice, aşa cum se predaniseşte în canoanele 
Apostolilor, ale Sinoadelor Ecumenice şi locale. 

Diferenţierea, susţinută de unii contemporani, între canoane aşa-zis 
dogmatice şi cele iconomice sau relative, i se părea o subminare a învăţăturii 
Apostolilor şi Părinţilor, care au evitat aceste diferenţieri menite să 
îndreptăţească cele mai rele obiceiuri. 

începând cu ridicarea necanonică a anatemelor de către patriarhul 
Athenagoras, Părintele Ambrozie s-a îndepărtat din ce în ce mai mult de aşa- 
numita „ortodoxie oficială", implicată în mişcarea ecumenistă; s-a îndepărtat din 
dragoste pentru credinţă, pentru ecleziologia ortodoxă şi pentru Pidalionul 
(Cârma) Sfântului Nicodim Aghioritul. La puţină vreme, a demascat 
ecumenismul ca purtând pecetea unei false iubiri, a unui dialog neadevărat, ca 
fiind marea erezie ce ameninţă Biserica Ortodoxă. 

Pentru el, ca şi pentru Părintele Iustin Popovici, ecumenismul era o pan- 
erezie. Este învăţătura care luptă împotriva dogmei unicităţii Bisericii, care 
nimiceşte tot ceea ce-i păzeşte pe creştini de căderea în felurite erezii, fără de 
număr. In ideologia ecumenistă, Biserica devine una „de negăsit" sau 
„potenţială", alcătuită sau recompusă din mădulare risipite, astfel încât 
credincioşii pierd orice criteriu al deosebirii adevărului de greşeală. Tradiţia 
ortodoxă se reduce la o tradiţie între multe altele, canoanelor apostolice nu li se 
mai recunoaşte autenticitatea, apărând, oricum, ca fiind legate de un context 
istoric al unei anumite epoci. Sinoadele Ecumenice sunt de asemenea prezentate 
ca „învechite": ele sunt rodul rivalităţii dintre diversele curente politice ş.a. 
Consecinţa tuturor acestor nerozii este că bietul creştin ortodox nu mai ştie nici 
ce să creadă, nici încotro să se îndrepte, se află într-o confuzie deplină. întocmai 
ce vedem în prezent, zi de zi. 

Dacă Părintele Ambrozie mărturisea, împreună cu Sfântul Ioan Gură de 
Aur, că trebuie să osândim erezia şi nu pe eretic, boala şi nu pe bolnav, el nu 
credea - tot nedespărţit de Sfântul Ioan Gură de Aur şi de Părinţi - că ar putea 
exista vreo erezie fără eretici, vreo boală fără bolnavi. Adică, nu era cu putinţă 
de a rămâne în comuniune cu cei ce susţin fără şovăire, în public, teoria 
ramurilor şi recunosc ca Biserici adunările care învaţă o credinţă străină de cea 

3 II 

ortodoxă. Canoanele bisericeşti fac o datorie din a ieşi din părtăşie cu cei ce 
propovăduiesc cu capul descoperit erezia, mai cu seamă canonul 15 al Sinodului 
I-II. 7 Insă niciodată erezia nu a fost propovăduită mai făţiş decât acum, de către 



7 Canon 15 Sinod I-II. Pidalion (sau Cârma Bisericii), M-rea Neamţu, 1844, trad. mitrop. 
Veniamin Costachi: [...] Că cei ce se despart pe sineşi de împărtăşirea cea către întâiul şezător 
al lor, pentru oarecare eres osândit de Sfintele Sinoade, sau de Sfinţii Părinţi, de acela adică 
care eresul în public îl propovăduieşte, şi cu capul descoperit îl învaţă. Unii ca aceştia nu 
numai Canoniceştii certări nu sunt supuşi, îngrădindu-se pe sineşi, despre împărtăşirea 
numitului Episcop, mai înainte de Sinodiceasca cercetare, ci şi de cinstea cea cuvenită celor 
Dreptslăvitori se vor învrednici. Că nu au osândit Episcopi, ci minciuno-episcopi, şi minciuno- 

mulţi episcopi, mai ales cei ai Patriarhiei Constantinopolului. Patriarhii 
Atenagoras, Dimitrie şi acum Bartolomeu, urmând întru totul înaintaşilor săi, au 
fost apărătorii teoriei ramurilor, s-au rugat împreună cu heterodocşii, şi-au 
afirmat dorinţa de apropiere de religiile necreştine, făgăduind astfel nevoia 
întrupării Cuvântului şi Domnului Iisus Hristos pentru mântuirea noastră. 
Episcopii acestor Biserici implicate în ecumenism au făcut multe alte declaraţii, 
propovăduind în Australia nestorianismul cel mai hulitor, afirmând la 
Alexandria că Mahomed este considerat apostol al lui Hristos. 

Pentru Părintele Ambrozie, aceşti episcopi nu puteau fi slujitorii lui 
Hristos ci, după cum se manifestau în discursurile lor, trădători ai învăţăturii 
Bisericii Ortodoxe. Departe de a fi episcopi adevăraţi, după cum spun primele 
Sinoade Ecumenice, ei devin nişte pseudo-episcopi, păstori prefăcuţi, „lupi 
nemiloşi" ce nu cruţă turma. 

Şi cum să-i socotim pe aceşti pseudo-păstori ca purtători ai harului lui 
Iisus Hristos, ca mădulare vii ale Bisericii?! Dimpotrivă, trebuie ruptă orice 
părtăşie eclezială cu nişte înşelători care riscă să îmbolnăvească întreaga turmă. 
Aşa a făcut Părintele Ambrozie punându-se mai întâi sub omoforul Bisericii 
Ruse din Afara Graniţelor, apoi sub cel al Bisericii greceşti tradiţionale, vechi- 
calendaristă (aşa-zisă „stilistă"). După moartea mitropolitului Filaret al New- 
York-ului, întâi-stătătorul Bisericii Ruse din Afara Graniţelor, unii episcopi din 
acest Sinod au vrut să se apropie de anumite Biserici implicate în mişcarea 
ecumenistă, care prin hotărârile ei pune în pericol atâtea suflete! In conştiinţa sa, 
Părintele Ambrozie nu putea accepta această deformare a mărturisirii dreptei 
credinţe, alta decât cea care fusese până atunci a Sinodului rus. Totuşi, în 
ultimele sale luni de viaţă, a nădăjduit că noua situaţie realizată prin căderea 
puterii comuniste din Rusia şi prin înfiinţarea unei ierarhii paralele chiar în 
Rusia, a Bisericii din Afara Graniţelor, va sili acest Sinod, mai devreme sau mai 



învăţători. Şi nu cu schismă au rupt unirea Bisericii, ci s-au silit a izbăvi Biserica de schisme si 
de împărţiri. [Apostolesc: 31; Sinod 4: 18; Sinod 6: 10, 31, 34: Sinod 1 si 2: 12, 13, 15; Gangra: 6; 
Cartaghen: 10, 11, 62; Antiohia: 5] 
TÂLCUIRE 

[. . .] iar dacă întâi şezătorii cei numiţi ar fi eretici, şi eresul lor l-ar propovădui întru arătare, şi 
supuşii lor pentru aceasta se despart de ei, şi mai înainte încă de Sinodiceasca judecată pentru eresul 
acela, Unii ca aceştia ăespărţindu-se de aceia nu numai nu se osândesc, ci şi de cinstea cea cuvenită, ca 
nişte Dreptslăvitori, sunt vrednici. Că nu au pricinuit schismă Bisericii cu osândirea aceasta, ci mai 
ales o au slobozit de schisma şi eresul minciuno-episcopilor acelora. 

târziu, să întrerupă orice legătură cu Bisericile membre ale Consiliului Ecumenic 
al Bisericilor de la Geneva. S-a împotrivit înfiinţării premature a unei ierarhii a 
Bisericii greceşti chiar în Rusia, iar când Biserica greacă tradiţionalistă a analizat 
acest proiect, el a mers în Grecia, pentru a se consemna în actele Sinodului 
protestul său, adresând rugămintea de a nu lua dorinţa de răzbunare a unora 
drept o nevoie a Bisericii. 

Părintele Ambrozie nu cunoştea fanatismul, vrăjmăşiile personale, râvna 
fără dreaptă socoteală. El lupta doar împotriva a ceea ce ne separă de Hristos şi 
mărturisea că erezia, ecumenismul sau oricare altă erezie din istorie, cât şi 
păcatele personale împiedică unirea noastră cu Dumnezeu. Dorinţa sa cea mai 
mare era să se unească cu Hristos şi să rămână unit cu Cel Ce-1 aruncase în 
mijlocul luptelor clericale, pe când iubea pustnicia şi rugăciunea mai mult decât 
orice. 



Truda de păstor de suflete 

umai Dumnezeu ştie cât s-a luptat şi a suferit Părintele Ambrozie 
pentru a construi parohiile din Franţa şi cât de mare i-a fost credinţa 
cu care, într-adevăr, muta şi munţii din loc. Până spre sfârşitul vieţii, Părintele a 
avut de suferit din pricina a tot felul de potrivnici, apropiaţi sau depărtaţi; unul, 
din invidie, dorea să-i ia parohia din Paris, altul râvnea la preoţie şi, neputând-o 
agonisi (canoanele Bisericii îl opreau), defăima pe cât putea pe cel ce-1 adusese la 
Ortodoxie, îl catehizase şi-1 acoperise cu rugăciunea sa. Astfel de lupte au fost 
îndurate de nenumăraţi sfinţi de-a lungul istoriei Bisericii, iar Părintele 
Ambrozie îl cita pe Apostolul Pavel, care spunea: „Alexandru, faurul de aramă, 
multe rele a arătat mie" . 

Când Părintele Ambrozie a întemeiat biserica Sfintei Treimi-Sfântul 
Nectarie din Paris, foarte puţini credincioşi îl însoţeau; numai câţiva l-au urmat, 
când episcopul Jean Kovalevski s-a despărţit de Biserica Rusă din Afara 
Graniţelor. Printre ei era profesorul Jean-Joseph Bernard, împreună cu care 
Părintele Ambrozie va săvârşi o lucrare de amploare, dar cu totul trebuincioasă 
întemeierii parohiilor franceze: traducerea cărţilor de slujbă. 

La început, Părintele Ambrozie fusese chemat să ia parte la încercări 
colective de traducere, dar şi-a dat seama că nu se desfăşurau într-un duh de 
evlavie, ortodox, necesar acestei lucrări: colectivul de traducători cuprindea mai 
mulţi specialişti romano-catolici şi protestanţi şi, astfel, precumpănea un duh al 
falsei-ştiinţe. Aşa că a început să traducă singur toate slujbele duminicilor şi ale 
sărbătorilor de peste an, lăsând pentru mai târziu pe cele din timpul săptămânii, 
căci mai întâi trebuia să aibă textele necesare vieţii unei parohii. Părintele 
traducea textele din greceşte, iar Jean-Joseph Bernard, muzicolog şi compozitor, 
adapta vechile cântări slavone la textul în franceză. De fapt, structura ritmică a 
limbii franceze nu se potriveşte defel cu stilurile melodice „clasic bizantine", 
cântate în bisericile elenofone. In schimb, cu textele franceze se armonizau 
glasurile slave, moştenite de la bizantini, dar schimbate de-a lungul timpului. 

Partea grea, pentru traducător ca şi pentru compozitor, era de a nu cădea 
în estetism. întâi de toate, traducerea era o nevoie, fiindcă întotdeauna în 
Biserica Ortodoxă s-a îngăduit fiecărui neam să se roage în propriul său grai. Ne 
poate părea frumoasă o cântare într-o limbă străină, dar în biserică trebuie să 
fim atenţi la tot ce se spune şi se face, şi să înţelegem tot ce se cântă. De aici 
necesitatea unor traduceri în acelaşi timp simplă, precisă theologic, accesibilă 
credincioşilor, ritmată şi bine-sunătoare. Vom reveni imediat la metoda de 
traducător a Părintelui Ambrozie. In ce priveşte partea muzicală, erau atâtea 
piedici de trecut! într-adevăr, în Rusia secolului XIX au înflorit în biserici 
compoziţii polifonice frumoase, fără îndoială, dar lipsite de puterea rugăciunii, 
numite „opera clerului". Ţinta cântărilor Bisericii, spunea Părintele Ambrozie, 
este rugăciunea; nu este de a ne face să simţim o emoţie estetică, care împiedică 
rugăciunea. Nu dragostea pentru muzică ne adună pe noi la biserică! 
Frumuseţea cântărilor Bisericii nu este un scop în sine, ci este precum o 
propedeutică 8 , o introducere minimală în frumuseţea împărăţiei lui Dumnezeu. 
Ea înalţă sufletul credincioşilor către Dumnezeu, Frumuseţea desăvârşită, Cel 
mai presus de toată frumuseţea. 

Traducător riguros, Părintele Ambrozie nu renunţa niciodată la sensul, 
baza semantică a unui cuvânt, în favoarea „sonorităţii" plăcute. Intr-o zi, cineva 
1-a întrebat dacă putea să înlocuiască într-o traducere expresia „a ete faite" prin 
„a ete formee". El a răspuns că nu. Părintele a renunţat la jocul de sonorităţi, de 

Curs pregătitor care cuprinde elementele de bază dintr-un domeniu ştiinţific (n. ed.) 

aliteraţii, de ritmuri lăuntrice atât de dese în textele greceşti şi pe care nu le 
putem transpune în franceză fără a cădea în manierism (lipsă de firesc). El 
spunea că sistemele celor două limbi se opun. In schimb, era foarte atent la 
sonoritate, la ritmicitatea accentelor, la cadenţa frumoasă a limbii franceze. 
Traducerile sale scot la lumină o artă literară desăvârşită. Pe de o parte, fără a 
folosi cuvinte noi, ele dau sensuri noi şi pline de vigoare unor cuvinte 
cunoscute, ca de exemplu cuvântul „garde" în irmosul celei de-a patra cântări a 
canonului învierii: „Du haut de sa garde divine, qu' Avaqoum, le herqult de Dieu, se 
tienne avec nous, qu'il nous montre l'ange de lumiere qui crie a haute voix..." 9 Pe de 
altă parte, Părintele Ambrozie şlefuia fără încetare textele, pentru a le reda 
„bună-sunarea"; uneori, le arăta celor ce veneau la catehezele sale cum, 
schimbând pur şi simplu locul cuvintelor în frază, se ajunge la un text francez la 
fel de frumos ca originalul, plin de har şi de poezie. în cântarea celor trei tineri 
din Vavilon, Părintele înlocuia formula „Tu es beni, Dieu de nos peres" 10 , care se 
termină într-o silabă surdă, prin formula „Dieu de nos peres, Tu es beni". Şi, în 
sfârşit, să adăugăm că pentru traducerea textelor liturgice este necesar un duh 
de rugăciune şi, în această privinţă, nu ştim cu ce traduceri le-am putea compara 
pe cele ale Părintelui Ambrozie, despre care un diacon rus ne mărturisea: „Am 
folosit mai multe traduceri în franceză, dar nu găsesc în ele rugăciunea. Nu 
regăsesc cuvintele rugăciunii pe care o spun şi pe care o simt în slavonă, decât în 
traducerile Părintelui Ambrozie". 

în afara cursurilor amintite deja, pentru a îmbogăţi credinţa celor ce 
veneau la biserică, Părintele Ambrozie publica o mică revistă, „Cateheza 
ortodoxă", pe care a realizat-o el însuşi în condiţii grele. Când era vorba de o 
lucrare în slujba Bisericii, dorea să fie cât mai bună cu putinţă, chiar şi când avea 
mijloace sărace. Cu mult înaintea de a apărea pe piaţă calculatoarele şi aparatele 
electronice de tehnoredactare, Părintele îşi pusese la punct un sistem care-i 
permitea să obţină, cu o mică maşină de scris, o aliniere simetrică, adică un 
spaţiu liber la dreapta şi la stânga, ca în cărţile tipărite. Pentru a ajunge la acest 
rezultat, bătea la maşină textul în întregime, străduindu-se într-o primă etapă să 

9 La dumnezeiasca strajă, de Dumnezeu grăitorul Avacum să stea împreună cu noi şi să arate 
pe îngerul cel purtător de lumină, grăind cu mare glas: Astăzi este mântuirea lumii, că S-a 
sculat Domnul, omorând moartea, că este Fiul lui Dumnezeu Cel ce mântuieşte neamul 
omenesc" (Slujba învierii, irmosul Cântării a IV-a, Canonul învierii). 

10 „Bine eşti cuvântat, Dumnezeul părinţilor noştri" (n. ed.). 

facă linii egale cu o normă dinainte stabilită; apoi număra semnele fiecărei linii, 
scriind la margine cu creionul atâtea semne de „plus" câte caractere sau spaţii 
depăşeau norma sau atâtea semne de „minus" câte spaţii trebuia adăugate 
pentru a ajunge la norma fixată. In cele din urmă bătea textul din nou urmărind 
indicaţiile marginale, „strângând" după putinţă spaţiile dintre cuvinte sau litere 
şi obţinând, acolo unde trebuia, mai multe spaţii decât în redactarea anterioară. 
Rezultatul era un text bine încadrat. Să iertaţi aceste detalii tehnice! Dorim doar 
să aducem cinstire, măcar odată, acestei strădanii de albină, acestor mii de 
corecturi care au îngăduit sufletelor să guste din mierea theologiei! 

In această revistă de cateheză s-au publicat pentru întâia dată în Franţa 
scrierile a numeroşi theologi şi ierarhi ortodocşi. Astfel, li s-au descoperit 
francezilor Părintele Iustin Popovici, Alexandru Kalomiros, mitropolitul Filaret 
al New-York-ului, Părintele Iosif Isihastul, Fotie Kontoglu, Părintele Theoclit de 
la Dyonisiu, Părintele Theodorit Aghioritul, profesorul Ioannis Romanidis ş.a. 
Părintele Ambrozie a tradus şi din scrierile Sfinţilor Părinţi, îndeosebi omiliile 
Sfântului Ioan Damaschin, ale Sfântului Grigorie Palama, tâlcuirile Sfântului 
Theofilact al Bulgariei la Evanghelie şi ale Sfântului Nicodim Aghioritul la 
slujbele praznicelor. A publicat vieţi de sfinţi din timpuri mai vechi sau mai noi, 
precum viaţa Sfintei Măria Eghipteanca sau cea a Sfântului Andrei, 
mărturisitorul din Cairo. A mai scris multe articole, chibzuite, dând un răspuns 
ortodox patristic la problemele ridicate de-a lungul catehezelor şi discuţiilor de 
către credincioşii tulburaţi de pretenţiile „ştiinţei" moderne şi de avântul 
ecumenismului. Cateheza ortodoxă amintea canoanele Bisericii, care opresc 
practicile ecumeniste, explicând şi pricina pentru care le opresc; de asemenea, 
cuprinzând viaţa unor mari mărturisitori ai credinţei, ca Maxim Mărturisitorul 
sau igumenul Ştefan din vremea iconoclasmului, cateheza dădea cititorilor 
posibilitatea de a face comparaţii folositoare între istoria veche şi istoria 
contemporană a Bisericii. întâmpinând aceleaşi probleme ca Sfântul Maxim sau 
Sfântul Ştefan, cu ajutorul rugăciunilor lor, creştinul trebuie să facă totul pentru 
a păstra poziţia pe care au avut-o ei. 

Văzând calitatea deosebită a Catehezei ortodoxe, unii dintre credincioşii 
parohiei din Paris doreau să-1 ajute pe Părintele Ambrozie să dezvolte această 
revistă, care reprezenta pentru ortodocşi o adevărată comoară. Cateheza ortodoxă 
stă la baza publicaţiei La Lumiere du Thabor (Lumina Thavorului), care până la 
numărul 32 a fost întocmită, îndrumată şi condusă de Părintele Ambrozie, care i- 

a dat şi numele. Realizarea revistei cerea o strădanie necontenită: învăţarea, 
începând de la zero, a meseriei de tipograf, citirea periodică a presei greceşti, 
traducerea textelor patristice, uneori dificile - însă Părintele Ambrozie era un 
elenist desăvârşit, înţelegând toate felurile de limbă greacă: antică, bizantină, 
post-bizantină, modernă. 

Lumina Thaborului a întâmpinat împotrivirea neîngăduitoare a mediilor 
ortodoxe ecumeniste; ne aducem aminte cum „fraţii mincinoşi" au mers în 
librării - papistaşe sau nu - pentru a cere unor librari să nu mai difuzeze revista 
noastră. Părintele Ambrozie a primit acest lucru cu tristeţe, dar fără surprindere. 

Pe când propovăduia, învăţa şi boteza la Paris, la biserica Sfânta Treime - 
Sfântul Nectarie, Părintele Ambrozie slujea şi la alte parohii, mai ales la cea din 
Lyon, cu hramul Sfântul Ioan Cuvântătorul de Dumnezeu. Dădea slavă lui 
Dumnezeu că putea merge în bătrânul Lyon, nu departe de locul unde au primit 
moarte mucenicească Sfântul Potin, Sfânta Blandina şi cei dimpreună cu dânsa, 
Sfântul Epipod, Sfântul Alexandru şi mulţi alţii. Tot el a fost cel care a pregătit 
de mai multe ori vizita în acele locuri binecuvântate şi sfinţite a I.P.S. 
Arhiepiscop Auxentie al Athenei, cu prilejul călătoriei sale în Franţa. Biserica 
înfiinţată de el în inima bătrânului Lyon, cea a Sfântului Ioan, era un simbol al 
rezistentei ortodoxe; l-am auzit adesea amintind că această bisericuţă se află la 
mai puţin de 200 de metri de Catedrala în care s-a semnat falsa unire de la Lyon, 
din 1274. Astfel, ea se leagă de una dintre cele mai dureroase şi mai slăvite 
pagini din istoria Bisericii ortodoxe, iar sfinţii mucenici de la Athos şi îndeosebi 
cei din Mănăstirea Zografu, cu cruzime omorâţi din porunca Patriarhului 
[latinofron] Ioan Veccos, acoperă cu rugăciunea lor această misiune franceză 
păstrătoare a Ortodoxiei. împreună cu credincioşii care s-au dăruit cu totul, 
alături de Anne-Marie Brandon, acestei parohii mărturisitoare, în 1989 Părintele 
Ambrozie s-a bucurat să vadă biserica Sfântului Ioan Cuvântătorul de 
Dumnezeu devenind Catedrala eparhiei franceze. 

Cu ajutorul soţilor Jean şi Anne Poujol, Părintele a mai întemeiat şi 
biserica Bunei Vestiri din Montpellier. Acolo a botezat cinci generaţii de francezi 
ortodocşi. 

Cu timpul, s-au mai adăugat la aceste parohii şi cea din Dinan, din 
Bretania, cu hramul Maica Domnului Ocrotitoarea, întemeiată de Romane şi 
Panayota Petroff, cu binecuvântarea, sprijinul şi rugăciunile Părintelui 
Ambrozie; cea din Toulouse, al cărei paroh, Părintele Nectarie, a preluat greul 

împreună cu familia sa, realizând cu mâinile proprii o mare parte din lucrările 
de interior ale paraclisului închinat Naşterii Maicii Domnului; cea din Pau, cu 
hramul Schimbării la Faţă, a cărei biserică a fost împodobită de Mărie Irma şi 
familia ei; cea din Langon, mulţumită priceperii şi evlaviei doamnei Marie- 
Madeleine şi domnului Jean Michel care au lucrat cu stăruinţă pentru ca lumina 
credinţei să nu rămână ascunsă sub obroc şi care au închinat paraclisul 
Adormirii Maicii Domnului. In acest fel, seminţele semănate de Părintele 
Ambrozie s-au răspândit. El a deschis parohiile din Dinan şi Toulouse, cele din 
Pau şi Langon au fost deschise de episcopul Fotie, iar Părintele le-a vizitat cu 
ocazia Conferinţei de la Toulouse, din vara anului 1991. 

Au apărut parohii şi în afara graniţelor Franţei: cea a Schimbării la Faţă, 
înfiinţată la Ziirich de părintele Maxime şi cea din Genova, închinată Sfântului 
Gheorghe de către profesorul Daniel Gandini, care apoi a fost hirotonit 
ipodiacon al bisericii noastre şi care a adormit cu puţin înaintea Părintelui 
Ambrozie. Neputând să ajungă la aceste două biserici, părintele Ambrozie i-a 
primit la Paris şi i-a încurajat în lucrarea şi în lupta lor pentru credinţă pe cei doi 
ctitori, care vedeau în Părintele pe îndrumătorul lor. 

Părintele Ambrozie a primit ca pe o mare binecuvântare de la Dumnezeu 
vizita arhiepiscopului Auxentie care, în 1989, a cercetat mai multe parohii. Cu 
acest prilej, Părintele Ambrozie i-a găzduit, cu bucurie, mai întâi în biserica din 
Paris, pe I.P.S. Arhiepiscop Auxentie, pe monahia Xenia din Petropolis, părintele 
Panayotis, secretarul Sinodului, cu presvitera sa. La Paris, Vlădica a hirotonit un 
preot şi un diacon. Apoi, Părintele Ambrozie 1-a însoţit la Dinan şi la Lyon, 
mijlocind oaspeţilor greci vederea unora dintre cele mai sfinţite locuri ale 
credinţei şi ale luptei primilor mucenici. A avut bucuria să le arate şi noile 
vlăstare ale acestei credinţe mereu vii, „câmpurile albinde" de credincioşi 
ortodocşi din Dinan şi Lyon, veniţi să ia parte la Liturghie, să întâmpine cu 
dragoste pe arhipăstorul lor şi să-i aducă la cunoştinţă dorinţele ortodocşilor 
vechii „Galii romane". Una din aceste dorinţe era să aibă un Vlădică pentru 
Franţa. 

Părintele Ambrozie a primit tot ca pe o binecuvântare dumnezeiască 
hotărârea Bisericii greceşti de a preface misiunea franceză în eparhie şi de a-1 
hirotoni pe părintele Fotie ca episcop al Lyonului şi exarh pentru Europa. Iată 
cum strădania sa de-o viaţă - ridicarea unei ortodoxii franceze - primea astfel 
un temei apostolic, canonic. In ciuda greutăţilor sărăciei, a încercărilor, a 

feluriţilor vrăjmaşi, această ortodoxie era întărită pe piatra credinţei, pe o 
mărturisire de credinţă fără compromis cu lumea. Şi mulţi au avut impresia că 
Părintele Ambrozie, asemenea unui nou Moisi, a îndrumat tânăra Ortodoxie 
franceză dincolo de cele mai mari încercări, spre un liman prielnic, unde 
credinţa ortodoxă va putea să prindă rădăcini în ţara noastră, pe cât este cu 
putinţă în vremile noastre de apostazie. 

Adormirea întru Domnul a unui om al lui Dumnezeu 

Ultimele zile pe acest pământ ale Părintelui Ambrozie sunt vrednice de 
sinaxarele Bisericii ortodoxe. In ajunul Naşterii Domnului, Părintele Ambrozie s- 
a mărturisit părintelui Patrie [Ranson] şi a prorocit că în curând avea să adoarmă 
întru Domnul. I-a povestit îndeosebi un vis, în care vedea diferiţi preoţi în frunte 
cu părintele Filaret, îmbrăcat în stihar alb, purtând sicriul său. A mai amintit de 
un alt vis, în care el era dus într-un loc minunat, ţinându-1 pe micul Serafim (de 
şase ani) în braţe, apoi, deodată, trebuind să-1 lase pe copil în spate. Mărturisirea 
aceasta era cea a unui sfânt şi, în ciuda oboselii sale grozave, Părintele Ambrozie 
a ţinut să vină la biserică de Naşterea Domnului şi a cântat în strană. A mai găsit 
apoi tărie şi să predice. Despre predică vorbise după amiază cu părintele Patrie; 
era vorba despre criteriile dreptei credinţe, pe care relativismul modernist 
încearcă să le distrugă, unul câte unul. Iar Părintele Ambrozie observase că, deşi 
se doreşte înlăturarea tuturor criteriilor, mai rămâne totuşi unul: ura pe care o 
poartă pentru Hristos cei ce-L tăgăduiesc. Iată această predică ce a putut fi 
înregistrată şi pe care o redăm mai jos: 

„Aţi venit cu toţii sau aproape toţi, în pofida greutăţilor şi depărtării. De ce? 
Pentru a mărturisi credinţa noastră întru venirea în lume şi în trup a singurului nostru 
Mântuitor, cel Unul, Iisus Hristos. Iată minunea cea mai mare decât toate! Cea mai 
mare minune nu este facerea lumii, nu este învierea lumii, nu este nici chiar învierea 
Domnului nostru Iisus Hristos. Cea mai mare minune este că El, Cel nemărginit, S-a 
micşorat în pântecele unei femei, al Maicii Domnului, şi S-a făcut om. Nemărginitul S-a 
mărginit. Iar pentru a nu ne opri la un singur înţeles, mai mărturisim: «Da! Este în 
pântecele Fecioarei şi totuşi nu a părăsit sânul Tatălui!» O! Cât de încurcat mi-e 
cugetul, care uneori se împotriveşte: sau este în sânul Tatălui, sau este pântecele 
Fecioarei. ..şi este şi una şi alta! Aşa că sărmanul meu cuget nu pricepe nimic. 

Dacă i;-aş întreba, ca în noaptea Sfintelor Paşti: «Hristos S-a născut cu 
adevărat?», sunt sigur că toată lumea ar răspunde ca la Paşti: «Adevărat S-a născut 
Hristos!» Şi totuşi merg prin lumea aceasta şi-i întreb pe unii, pe alţii: «Credeţi în 
venirea pe pământ a lui Hristos, Piui lui Dumnezeu?» 

- Ei! Ştiţi, astea-s poveşti.. . 

- Am citit Evanghelia! 

- Bine, dar tot oamenii au scris Evanghelia - apostolii! Şi au scris şi ei ceva 
acolo... 

îi mai întâlnesc şi pe alţii: 

- Credeţi cu adevărat că Hristos a venit în lume? 

- Ei! Ştiţi, astea-s poveşti.. . 

- Şi totuşi! O Fecioară care naşte, îl naşte pe Dumnezeul său! Nu credeţi că este 
un lucru nemaiîntâlnit? 

- Ehe!, spune interlocutorul meu, fecioare de' astea nu există. 
Era la o întrunire şi atunci i-am zis: 

- Domnule, aveţi dreptate: mai multe fecioare din acestea nu există, însă una 
există; de aceea vă vorbesc, nu-i aşa, pentru că nu suntem siguri decât de una, Maica 
Domnului. Da. 

- Bine, dar... 
Mai târziu îl întreb pe altul: 

- Credeţi în întruparea lui Hristos? 

- Ei bine, nu! Spuneţi: ce dovadă avem? 

- îi avem pe îngeri! O parte din îngeri cântau: „Slavă întru cei de sus lui 
Dumnezeu!" O alta, binevestea păstorilor care s-au pornit la drum, dinainte înştiinţaţi 
de stea. 

- A, dar îmi spuneţi poveşti! Luca a povestit asta, nu?! Eu însă. . . 
Şi tot aşa. Nimic, nimic, dar bisericile sunt pline în noaptea de Crăciun. 

- E, spune acesta, eu însumi nu cred în nimic, dar am mers la biserică pentru că 
urma apoi Revelionul şi mai era şi schimbul de cadouri. 

- Iar dumneavoastră? 

- Da' să ştiţi că noi am fost totuşi la biserică, dar după aceea.. . 
Nici o mărturisire. Din partea nimănui. Câtă pustiire! Şi mă întorc mult timp în 

urmă, când eram singur, încercând să supravieţuiesc cu puţinul de credincioşi care 
mărturiseau dreapta credinţă. Mergeam de-a lungul râului Saone, pe stânga, şi-mi 
iuţeam pasul pentru a ajunge la biserică. în spatele Palatului de Justiţie din Lyon 
treceam prin fata sinagogii. Era frig. Era în miezul iernii. Un evreu stătea acolo într-o 

staţie, aşteptând un autobuz, iar eu, cu barba şi cu rasa mea, i-am părut cam ciudat. Şi 
m-a întrebat: 

- Ce sunteţi dumneavoastră, un rabin? 
-Nu. 

- Dar ce? 
-Sunt preot, preot ortodox. 

- A, da? Credeţi în Moisi ? 

- Cum? Dar, bineînţeles! Ce praznic mare facem! Moisi este un sfânt mare. 
Credem în el. Credem în tot ce a scris el. 

- Şi în Avraam ? 

- Avraam este un sfânt foarte mare. Noi suntem urmaşii săi în cele duhovniceşti. 

- Cum aşa? De ce? 

- Noi credem în proroci şi îi cinstim. Avraam a auzit acest cuvânt al lui 
Dumnezeu: «Şi se vor binecuvânta întru tine toate neamurile pământului» (Fac. 12,3). 
Iată de ce eu şi toţi cei care cred aşa cum am fost noi învăţaţi, suntem binecuvântaţi în 
Avraam. 

-Da? 

- Credeţi în venirea lui Hristos? 
E singurul care mi-a răspuns: 

- Da! Cred! 

- Bine... 

- Dar nu-L recunosc, îl urăsc. Pentru noi este un înşelător, 
înfricoşat de hulă, am adăugat: 

- Dar credeţi că a fost răstignit? 

- Da! Şi bine c-a fost! Istoric vorbind, bineînţeles că a venit. A fost răstignit şi 
apoi, e un înşelător! 

Singurul care mi-a spus un «da» hotărât şi un «nu» la fel de hotărât a fost acel 
evreu. Rareori am auzit pe cineva mărturisind cu atâta siguranţă: 

- Istoric vorbind, bineînţeles că a venit, a existat. Noi L-am judecat, noi L-am 
răstignit, noi L-am îngropat şi, cu asta, s-a terminat totul. 

Pe cine mărturisesc iudeii până-n ziua de astăzi? 

- Noi credem în Mesia, Care trebuie să vină. 
Vedeţi? Cumva ne întâlnim. 

- Noi spunem: «Care va să vină cu slavă, să judece viii şi morţii», iar voi spuneţi 
că El nu este Mesia şi că mai aşteptaţi. Aşa că avem o aşteptare îndoită. De ce să ne 
certăm ? Noi spunem că va veni cu slavă, să judece viii şi morţii. Când va veni Mesia, 

când Domnul slavei va veni, vom vedea cine a mărturisit Dreapta Credinţă. Aşa că nu 
trebuie să ne certăm. 

Ştiu bine cât este de greu: trebuie să vorbeşti, trebuie să propovăduieşti cu 
motivaţie sau fără, cu timp sau fără. Amintiţi-vă ce vă spuneam nu demult, făcându-vă 
să râdeţi, despre acea reclamă la un nou impermeabil. în propovăduirea Cuvântului este 
la fel: putem vorbi, dar nu pătrunde. Nu interesează. Şi cât de dureros este acest lucru 
pentru cel care crede, mărturiseşte şi care-L iubeşte pe Domnul Ce va să vină cu slavă, 
să judece viii şi morţii! 

Cea mai mare minune, pe care mintea n-o poate pătrunde, este că Domnul Cel 
nemărginit S-a mărginit, că Cel neîncăput a încăput în pântecele unei femei, în 
pântecele propriei sale zidiri, Fecioara, Maica Domnului, fără să părăsească sânul 
Tatălui... 

Mai sunt şi oameni cinstiţi, sensibili, nu fac nimic rău, dar sunt închişi, 
închistaţi; nimic nu pătrunde în ei. Şi-mi închipui cum cineva ascultă muzică, cea mai 
frumoasă cu putinţă, cel mai bine interpretată: 

- Şi v-a plăcut? 

- Ei, da! Nişte note acolo, nişte zgomot! 
Venind să vadă nişte capodopere ale picturii, cel care nu le trăieşte este precum un 

orb: tablourile nu-i spun nimic; pentru el sunt doar nişte trăsături de pensulă, nişte 
culori, nişte îmbinări de linii. . . 

Aproape de Domnul la înviere. Apostolul Luca spune: «însă când va veni Fiul 
Omului, oare afla-va credinţă pe pământ?» Nu, fără îndoială. Priviţi, bisericile! încerc 
să ascult. Nu se mai propovăduieşte Dreapta Credinţă, lăsată de Hristos apostolilor săi 
şi pe care ei ne-au încredinţat-o. 

Noi, puţini fiind, am ales poarta cea strâmtă, împotrivindu-ne lumii, care nu Te 
iubeşte. Ajută-ne s-o biruim mai ales în noaptea aceasta, Tu, Cel nemărginit, Care Te-ai 
mărginit, Tu, Cel necuprins, Care Te-ai lăsat cuprins în pântecele unei femei pentru 
mine, sărman om care a trăit în întuneric. Şi acum, precum am cântat, păgânii au văzut 
lumină mare şi au închis ochii. 

Iată că, în pofida greutăţilor, am venit şi am cântat «Hristos S-a născut din 
Fecioara». Dacă v-aş întreba: «Credeţi cu adevărat că Hristos S-a născut?», sunt sigur 
că mi-aţi răspunde cu toţii ca la Paşti: «Adevărat S-A NĂSCUT!» 

Valoarea desăvârşită, după cum spunea teologul sârb de vrednică pomenire 
Părintele Iustin [Popovici], valoarea valorilor este Hristos. Hristos este măsura deplină a 
tuturor lucrurilor, în timp ce noi nu pricepem nimic şi ne îndreptăm către sfârşitul 
istoriei noastre fără să ne dăm seama, gândind că moartea este doar pentru ceilalţi. Aşa 

ne îndreptăm către sfârşitul istoriei, în acest puhoi nestăvilit care ia după el totul, în 
trecerea sa spre noianul Veşniciei. 

Unii vor vedea slava lui Hristos şi se vor bucura de ea, ceilalţi vor vedea slava lui 
Hristos şi nu se vor putea bucura: «Părinte Avraamel Părinte Avraamel Vino să ne 
răcoreşti buzele! - Nu putem trece de la noi la voi.» Toţi vor vedea slava lui Hristos, dar 
unii se vor bucura, iar alţii nu vor putea. Nici măcar cu degetul mic n-a putut veni 
[săracul Lazăr] să-i răcorească [bogatului] vârful buzelor, cum se face la febră mare. 

Ştim în cine am crezut, ştim pe cine aşteptăm, iar acel om pe care eu nu-l căutam 
mi-a spus: «Da, cred că a veniţi Şi încă cum! Dar cât îl dispreţuiesc!» 

Nu urâm ceva fără temei, ceva care nu există, o «nefiinţă». Aşa că, atenţie! 
Uneori, ura poate deveni şi mărturisire. Să ne păzească Dumnezeu şi să ne dea nouă 
tuturor ca, până la sfârşitul zilelor noastre, să mărturisim: «Da, cu adevărat El a venit 
în trup, S-a mărginit Cel nemărginit, S-a lăsat cuprins El, Cel necuprins!» Şi pentru a 
nu cădea în vreun raţionalism sau în păreri greşite, să spunem: «Da, cu adevărat s-a 
pogorât în pântecele Maicii Domnului, în trupul său, rămânând în sânul Tatălui, fără 
să părăsească Cerurile.» Să nu căutăm să înţelegem! Iată de ce spunem la împărtăşire: 
«Cred, Doamne, şi mărturisesc - nu explic - cred şi mărturisesc.» 

Dumnezeu să ne blagoslovească, iar anul care începe să fie plin de binecuvântări 
în orice lucru, pentru noi toţi, cei ce am mărturisit şi aşteptăm venirea Sa. Amin." 

In ziua Naşterii Domnului, Părintele Ambrozie a dorit să-1 cheme pe micul 
Serafim ca să cineze împreună cu părintele Filaret. Dar, simţindu-se rău, a 
trebuit să renunţe şi să cheme doctorul, care 1-a internat. Vreme de o săptămână 
Părintele a suferit mult prin spitale, din cauza unei anemii grave care ascundea 
sau pregătea un infarct. Duminica următoare, Părintele mi-a spus ceva ce nu mi 
se părea posibil, având în vedere starea sa: „De Bobotează voi fi împreună cu 
voi, în biserică." Luni dimineaţa a fost transferat la spitalul Avicenne, unde s-a 
simţit mult mai bine. Spunea că acolo îi era bine, era liniştit şi cu conştiinţa 
limpede, căci nu i-ar fi plăcut să plece fără cunoştinţă, aşa cum s-ar fi bucurat să 
zică potrivnicii credinţei noastre. Până în ultima clipă, a avut grija Bisericii, ale 
cărei interese aveau întâietate faţă de cele personale. In acea zi, le-a cerut 
răspicat celor ce veniseră să-1 vadă ca să nu mai vină a doua zi. Din nefericire, 
nu am înţeles pe moment ce ne anunţa. Şi a doua zi, către ora două, în pace, 
după ce vorbise dimineaţa despre moartea care venea, arhimandritul Ambrozie 
a adormit întru Domnul. Infirmierele şi doctorii au rămas impresionaţi de 
liniştea cu care şi-a întâmpinat moartea. După-amiază au început rugăciunile, 

iar seara toţi credincioşii s-au adunat la biserică, pentru cea dintâi panihidă de 
patruzeci de zile. 

Ziua următoare, P. S. Fotie a început demersurile pentru înmormântare. Se 
părea că nu era cu putinţă ca înmormântarea să se desfăşoare după cum 
prevăzuse Părintele Ambrozie în visul său, din simpla pricină că în Franţa 
sicriul este purtat nu de cei apropiaţi răposatului, ci de angajaţii pompelor 
funebre. Insă cel dintâi lucru pe care oficiul de pompe funebre 1-a transmis 
Vlădicăi a fost că angajaţii săi erau în grevă, aşa că a fost întrebat dacă nişte 
membri ai comunităţii ar fi acceptat să poarte ei înşişi coşciugul. Totul se 
împlinea precum prevestise Părintele Ambrozie în visul său. Şi, începând de 
atunci, în cele câteva zile care au urmat, ni s-a confirmat că nimic nu este 
întâmplător. Evenimentele se înlănţuiau astfel încât planul lui Dumnezeu se 
împlinea văzând cu ochii. Au început să vină credincioşi de pretutindenea, chiar 
înainte de înmormântarea care trebuia să aibă loc vineri. Astfel a ajuns de la 
Athena monahia Xenia, aducând câteva cuvinte ale Arhiepiscopului Auxentie. 
Joi a fost Dumnezeiasca Liturghie. In tot acest timp, s-au arătat semne minunate! 
In dimineaţa morţii sale, o credincioasă grecoaică, Măria, 1-a văzut pe Părintele 
Ambrozie întinerit, intrând în biserică, ca într-un vis dintre somn şi trezie, 
înainte de înmormântare, soţia unui credincios din parohie a visat că stătea 
lângă sicriu şi, deodată, 1-a văzut pe Părinte sculându-se şi ridicându-se din 
aşternutul său de îngropare. Multe vise asemănătoare s-au petrecut şi de-a 
lungul a celor patruzeci de zile! Una din „veteranele" parohiei 1-a văzut în vis pe 
Părintele Ambrozie întinzându-i un carton alb, iar în ziua următoare a aflat că el 
tocmai murise şi că urma să fie înmormântat a doua zi. Cu alt prilej, aceeaşi 
persoană s-a văzut la cimitir, unde Părintele Ambrozie ieşea din mormânt, îşi 
punea epitrahilul peste ea şi îi dădea dezlegare de păcate. O altă femeie 1-a visat 
pe Părinte conducând strana bisericii, iar alta 1-a văzut sculându-se din sicriu şi, 
luând-o de mână, a înconjurat sicriul de trei ori împreună cu ea. 

Lăsând deoparte aceste semne, cea mai uimitoare a fost, fără îndoială, 
însăşi înmormântarea. Punerea în scriu şi plecarea de la Avicenne au fost 
înduioşătoare, căci credincioşii se grăbeau să dea părintelui lor sărutarea cea de 
pe urmă. Cel mai copleşitor era să-i vezi pe copii, dintre care unii se născuseră în 
urma rugăciunilor Părintelui Ambrozie, venind să-1 sărute cu dragoste. Când îl 
priveai, chipul lui se scălda într-o pace deplină; nimic nu vădea moartea, ci totul 
arăta odihna tihnită a somnului. Braţele rămăseseră moi, picioarele nu erau reci, 

obrajii lui semănau cu ai unui om în viaţă. înfăţişarea sa adeverea cuvintele lui 
Hristos: „Cela ce crede în mine, măcar de va şi muri, viu va fi. Şi tot cel ce este 
viu şi crede în mine, nu va muri în veac" (Ioan 11, 25-26) şi pe cele ale Bisericii, 
din Vecernia Pogorârii Sfântului Duh: „Doamne, nu este moarte robilor tăi când 
lăsăm ale noastre trupuri ca să venim la Tine, Dumnezeul nostru; nu este decât o 
trecere de la cele de întristare la cele râvnite, odihna, bucuria care veseleşte 
inima." De aceea, simţămintele celor prezenţi se împărţeau între tristeţea de a fi 
pierdut un părinte ce ar fi putut să-i mai înveţe încă multe lucruri şi bucuria de a 
avea mărturiile învierii celei dintâi despre care vorbesc Sfinţii Părinţi. 

După aşezarea în sicriu a urmat slujba la biserică. 

Episcopul şi preoţii plângeau atât de mult, încât le era greu să termine 
rugăciunile rostite cu glas tare... Prietenii, apropiaţii şi credincioşii au făcut 
biserica să devină neîncăpătoare, însă toţi, fără îndoială, erau cuprinşi de o 
bucurie a învierii atât de mare, încât cântau troparul învierii în franceză, în 
greacă şi în slavonă: Hristos a înviat din morţi, cu moartea pre moarte călcând, şi celor 
din mormânturi viaţă dăruindu-le. După dorinţa exprimată într-o zi de Părintele 
Ambrozie faţă de părintele Chiprian, strana cânta şi doxastikonul Postului Mare: 
Uşile pocăinţei deschide mie..., ca o sinteză a vieţii şi a propovăduirii sale, 
întemeiată pe întoarcerea la Dumnezeu şi pe mântuitoarea pocăinţă; era şi ca un 
testament pentru cei rămaşi în urma lui. 

La sfârşitul slujbei, P. S. Fotie a rostit următorul cuvânt: 

„Mi-e cu neputinţă să fac astăzi panegiricul Părintelui Ambrozie şi nu voi găsi 
cuvinte ca să arăt ce simte fiecare în inima lui acum. El a spus fiecăruia ce avea de spus. 
Ne-a iubit cu dragostea lui Hristos. întreaga sa viaţă şi-a închinat-o iubirii Domnului şi 
iubirii dreptei credinţe. Toată viaţa, încă şi pe patul de moarte, a vorbit despre datoria de 
a mărturisi credinţa ortodoxă. Aşa că, în faţa sa, căci este în mijlocul nostru, vă cer să 
vegheaţi la mărturisirea dreptei credinţe pentru care vreme de patruzeci de ani a 
străbătut întreaga Franţă. Aţi venit azi din toate parohiile noastre. Şi fiecare dintre noi 
ştie că biserica noastră există datorită lui şi datorită mărturisirii credinţei pe care el a 
propovăduit-o în această ţară, precum un nou apostol. Cu adevărat, întocmai cu 
Apostolii a fost! Durerea noastră se mângâie ştiind că de acum înainte avem un nou 
mijlocitor înaintea lui Dumnezeu şi că rugăciunea sa va fi puternică. 

Vă cer în numele său, precum el însuşi a dorit, să rămânem uniţi, să fim treji în a 
păstra mărturisirea dreptei credinţe, noi, cei din parohiile noastre, şi să ne iertăm unii pe 
alţii. Ştim din experienţă că diavolul este iscusit în a stârni tot felul de gâlcevi şi de 

vrăjmăşii. Dar în faţa Părintelui, în faţa raclei sale, să facem legământ în inimile 
noastre, pentru rugăciunile sale, ale Maicii Domnului şi ale tuturor sfinţilor, că vom 
păstra credinţa curată, ca vom muri în credinţa cea adevărată, că ne vom ierta greşalele 
şi că ne vom sprijini unii pe alţii în grelele încercări ce ne aşteaptă. 

Pentru a încheia ceea ce nu pot nici măcar începe, aş dori pur şi simplu să citesc 
un fragment din Apostolul Duminicii trecute. Aceste cuvinte au un înţeles profetic. 
Ştim că Părintele Ambrozie şi-a prevestit moartea, că ne-a văzut purtându-i sicriul în 
biserică, îmbrăcaţi în stihare albe. Şi totul s-a împlinit precum a spus. Duminica trecută, 
deci, am citit un fragment din Epistola Sfântului Apostol Pavel către Timotei, în care îi 
lăsa poveţele sale cele de pe urmă. Ascultând aceste cuvinte, în timp ce Părintele 
Ambrozie era la spital şi starea sa era incertă, ne-am spus că într-adevăr urma să plece şi 
că, astfel, ne lăsa şi el ultimul său cuvânt. Apostolul spune: «Că eu iată sângerez spre 
jertfire, şi vremea ducerii mele s'a apropiat. Lupta cea bună m'am luptat, călătoria am 
săvârşit, credinţa am păzit; de acum s'a gătit mie cununa dreptăţii, carea îmi va da mie 
Domnul, judecătorul cel drept, în ziua aceea; şi nu numai mie, ci şi tuturor celor ce au 
iubit arătarea lui.» (II Timothei 4, 6-8) 

Dumnezeu să ne învrednicească să mărturisim Evanghelia lui Hristos, să 
rămânem mereu credincioşi învăţăturii Părinţilor, pentru care Sfântul Apostol a pătimit 
şi a luptat şi pentru care, la rândul său, Părintele Ambrozie a pătimit şi a luptat, şi să ne 
bucurăm, în pofida mâhnirii de astăzi, de învierea ce va să vină. Căci ştim că înaintea 
scaunului Stăpânului, Părintele Ambrozie se va ruga pentru mântuirea sufletelor 
noastre şi că va mijloci pentru cei care vor rămâne credincioşi Bisericii Ortodoxe. 
Hristos a înviat! Hristos a înviat! Hristos a înviat!" 

Apoi procesiunea s-a îndreptat spre cimitirul Levallois, sicriul fiind purtat 
de preoţi ca în visul Părintelui Ambrozie. După rugăciuni, a venit fiecare să 
arunce câte trei mâini de ţărână peste sicriu. Le-a fost foarte greu celor de faţă să 
se despartă şi să părăsească acest colţişor de pământ, binecuvântat pentru noi 
din acea clipă. Părintele Ambrozie odihneşte la numai câţiva metri de chilia în 
care îşi petrecuse ultimii paisprezece ani din viaţă. 

Timp de patruzeci de zile s-a săvârşit Sfânta Liturghie la biserica Sfânta 
Treime - Sfântul Nectarie, vreme în care mai multe mănăstiri din Grecia păstrau 
aceeaşi rânduială de pomenire. In a patruzecea zi, au venit iar o mulţime de 
oameni să se roage pentru cel adormit, după obicei; mai cu seamă părintele 
Nectarie de la Toulouse şi părintele Dorothei de la Mănăstirea Maicii Domnului 
din Liossia, în Attica. Toţi cei prezenţi au simţit aceeaşi pace şi bucurie ca în ziua 
înmormântării sale. 

Credinţa Ortodoxă care a întărit lumea 



q|J? redinţa Ortodoxă se află prin cercare. Nu este ceva metafizic, nu se 

* reduce la o învăţătură abstractă pe care nu o putem nici atinge, nici 
gusta. Ea este „ceea ce mâinile noastre au pipăit din Cuvântul Vieţii"; ea se 
exprimă prin aceste cuvinte: „Gustaţi şi vedeţi, că bun este Domnul". 

Părintele Ambrozie nu ne lăsa să vorbim despre ceea ce nu am trăit. Ura 
improvizaţia. In ziua înmormântării sale, am văzut cu ochii noştri, aşa cum, fără 
îndoială, au făcut-o de-a lungul istoriei toţi cei care au văzut adormirea unui 
sfânt, că cel care moare întru Hristos deja a biruit moartea. Adevăratul creştin, 
spunea Părintele Ambrozie, nu vede moartea, ci-L vede pe Hristos, Care a călcat 
moartea în picioare. Ştiam foarte bine cine era Părintele Ambrozie, îi ştiam 
virtutea cea mare, nevoinţa, dragostea, răbdarea, evlavia, ştiam că mărturisea în 
chip cu adevărat ortodox învăţătura Prorocilor, a Apostolilor şi a Părinţilor. îl 
ştiam pentru că de atâţia ani trăisem alături de el, unii şi alţii. în ziua adormirii 
sale am înţeles că această trăire se preschimba într-un fel care întrecea mintea 
omenească şi pe care nu-1 puteam pricepe decât gândindu-ne la vieţile sfinţilor 
şi la experienţa Bisericii, după cum ne povăţuise mereu Părintele Ambrozie. Nu 
mai e nevoie de vreun criteriu intelectual, atunci când viaţa îţi dăruieşte deja 
unul. 

Bineînţeles, moartea se deosebeşte de la om la om, dar este nemărginit de 
tainică când este vorba de un adevărat rob al lui Hristos, care a trăit întru 
Hristos şi în care a trăit Hristos. 

Nimeni nu este silit să ne creadă, iar noi nu poruncim nimănui să o facă. 
Criteriile Ortodoxiei sunt toate cuprinse în Tradiţie, iar credinţa noastră nu se 
întemeiază pe semne şi minuni, ci pe o realitate: întruparea şi lucrarea 
mântuitoare a Domnului nostru Iisus Hristos, mort pe Cruce şi înviat din morţi. 
Dar aşa cum este obiceiul la creştinii ortodocşi, încă de la începuturi, nu putem 
ascunde ceea ce am văzut şi am auzit, măcar pentru preţuirea noastră faţă de cel 
care ne-a fost părinte întru Domnul Iisus Hristos. 

Credinţa Ortodoxă este întrutotul evanghelică. Numai în Biserica 
Ortodoxă este cu putinţă să trăieşti deplinătatea Evangheliei şi a lui Hristos, 
Dumnezeul adevărat şi Omul adevărat, măsura desăvârşită a tuturor lucrurilor. 
De fiecare dată când un om se întoarce la Hristos, se împlineşte minunea 

I -*- I 



& TRaDITiaORTODOXa.WORDFReSS.COM *> 



f 



evanghelică a împreună-lucrării harului lui Dumnezeu cu libertatea omenească. 
Părintele Ambrozie este o za din acest lung lanţ. Prin nevoinţa sa nemaiîntâlnită 
în vremea noastră, el şi-a dăruit cu adevărat sângele său şi a primit Duh. Veşnică 
să-i fie pomenirea, iar binecuvântarea sa să fie peste cei ce l-au cunoscut, ca şi 
peste cei ce, necunoscându-1, vor crede smerita noastră mărturie. 

Să punem capăt cuvântului nostru precum i-ar fi plăcut şi Părintelui să o 
facem: Pentru rugăciunile Sfinţilor Părinţilor noştri, Doamne, Iisuse Hristoase, 
Dumnezeul nostru, miluieşte-ne şi ne mântuieşte pre noi. Amin. 

Pr. Patrie Ranson 

Cuviosul Părinte Arhimandrit Ambrozie Fontrier 

MĂRTURII DESPRE PĂRINTELE AMBROZIE 

In continuare începem publicarea unor mărturii despre Părintele Ambrozie, făcute de cei 
care l-au întâlnit şi l-au cunoscut, ucenici apropiaţi sau îndepărtaţi, pătrunşi de învăţătura 
sa. Dacă mai târziu, cu voia lui Dumnezeu, vom alcătui o carte despre viaţa Părintelui 
Ambrozie, vom încerca să adunăm în ea mai multe mărturii, pentru ca lumina poruncilor 
Domnului, care luminează în fiecare pagină, să nu rămână ascunsă sub obroc. 



întâlnirea mea cu Părintele Ambrozie 

t 

i|l*cum doi ani, tulburat de practicile ecleziale îndoielnice ale jurisdicţiei 

^ Patriarhiei Constantinopolului, am fost îndrumat să adâncesc fiinţa 
Bisericii. 

Prin urmare, am făcut cunoştinţă cu episcopul pentru Europa al Bisericii 
vechi-calendariste, al cărei întemeietor în Franţa a fost Părintele Ambrozie. 

După luni de studiu şi de adâncire în temeiurile ecleziologiei ortodoxe, 
mi-am dat seama că mărturisirea credinţei se răsfrânge asupra întregii vieţi, în 
chip limpede şi închegat. Aceasta se adevereşte prin vieţile sfinţilor veacului 
nostru, care au trăit în Predania necontenită şi neîntinată, vieţi descoperite în 
paginile publicaţiilor Frăţiei Sfântului Grigorie Palama. 

Ecumenismul, ce-mi era înfăţişat mai înainte ca o necesitate politică, se 
dovedeşte a fi uitare a adevăratei nevoinţe, laxitate a minţii, rarefiere teologică şi 
sursă de sărăcire duhovnicească. E mai ales tăgăduire a mărturisirii credinţei 
creştine. 

In aceste împrejurări am fost primit cu dragoste de înalt Prea Sfinţitul 
Fotie, de Părintele Patrie şi de credincioşii din Lyon şi Grenoble. 

Mi s-a vorbit cu evlavie despre Părintele Ambrozie, despre care auzisem 
tot felul de critici ale ierarhilor cu care fusesem în părtăşie. Şi am aflat că multe 
dintre lucrurile auzite nu erau decât nişte clevetiri. 

Când m-am dus la Paris ca să găsesc Biserica, eu căutam de ceva vreme un 
Părinte isihast. Mi s-a spus că Părintele Ambrozie este un iscusit îndrumător 
întru ale rugăciunii. 

M-a primit cu căldură. Aveam multe în comun, căci amândoi am trăit pe 
această Mediterană presărată cu insule şi ţărmuri. 

Viaţa sa a fost de asemenea loc de întâlnire pentru persoane din diferite 
ţări, de felurite caractere şi condiţii sociale. Orizontul nostru pământesc avea 
aşadar ceva din nemărginitul şi bogăţia întregii făpturi. 

Aceasta ne-a ajutat să privim către Dumnezeu ca să mergem necontenit în 
întâmpinarea lui Hristos. De câteva ori mi-a dat îndrumări însemnate pentru 
rugăciunea inimii. Ceea ce mai înainte era ceva cam formal, dar fără îndoială, o 
treaptă necesară, se face acum izvor de pace lăuntrică, de bucurie şi de plinătate. 

Astăzi, când ne-a părăsit întru cele pământeşti, el ne este mereu alături 
prin acest izvor al rugăciunii, prin rostirea ei neîncetată şi prin încununarea ei cu 
roade duhovniceşti: legătura dintre noi continuă în rugăciune şi în prelungirile 
despre care îmi vorbea. 

19/5-1/6 1992 
praznicul Sfântului Mucenic Patrichie şi al celor dimpreună cu dânsul, 

Iosif Calvezul 

întru pomenirea arhimandritului Ambrozie tâlmaciul 



gw âţiva kilometri petrecuţi într-o maşină nu sunt o împrejurare prea 
* prielnică destăinuirilor; totuşi, în astfel de condiţii, prin 1965 sau 1966, 
întorcându-ne împreună cu Părintele Ambrozie de la o slujbă în cinstea Sfintei 
Genevieva, am început să ne împărtăşim părerile despre «amatorismul liturgic» 
pe care tocmai îl îndurasem, în care un scenariu fără vreo semnificaţie simbolică 
nu a reuşit să precumpănească unei structuri liturgice sărace, în pofida 
feluritelor împrumuturi mai mult sau mai puţin unitare. 

Deşi de aceeaşi orientare, acest schimb de păreri a mai continuat în maşină 
ceva vreme după sosirea la destinaţie, pentru a ajunge la concluzia că din 
această mediocritate se poate scăpa numai printr-un tipar statornicit într-o lungă 
tradiţie, fără a ocoli minime variante punctuale - de care a dat pildă, în timp, 
fiecare neam, chiar fiecare comunitate ortodoxă, transcriindu-şi sensibilitatea sa 
aparte; dar această specificitate trebuie să rămână neobservată şi să nu strice 

desfăşurarea generală a acţiunii liturgice, nici înţelesul ei simbolic; adică să se 
afle la celălalt capăt faţă de căutarea cu orice preţ a originalităţii, obţinută printr- 
o alăturare de elemente eterogene. 

Aceste constatări arătau trebuinţa de a pune în lumină firul liturgic, astfel 
încât orice ortodox, indiferent de limbă, să-i poată regăsi cursul; mai arătau în ce 
chip trebuie tălmăcit textul liturgic, astfel încât să i se păstreze nu numai 
înţelesul şi duhul, ci şi imaginile şi stilul, în pofida diferenţelor de sintaxă, de 
reguli gramaticale şi moduri de exprimare specifice celor două limbi, în cazul 
nostru greaca şi franceza. 

După câteva zile Părintele Ambrozie m-a înştiinţat într-o scrisoare că a 
început tălmăcirea praznicului Bunei-Vestiri „căruia i se cuvine o strădanie 
anume, după însemnătatea sa: tipicul cere săvârşirea completă a slujbei, chiar 
de-ar cădea în Săptămâna Mare sau în ziua Paştilor". Traducerea sa a aşteptat 
mult până să fie descoperită, dar apoi a fost folosită în rânduiala obişnuită a 
slujbelor, mai ales pentru Kiriopasca 11 , ce a avut loc într-adevăr câţiva ani mai 
târziu, deşi e o sărbătoare destul de rară. Tălmăcirea în întregime a slujbei unui 
praznic cerea să fie urmată de un lung şir de tălmăciri, făcute cu multă 
osteneală. 

Cu adevărat, în pofida a ceea ce am putea gândi, „bilingvii din naştere" 
întâmpină mult mai multe greutăţi în realizarea unei tălmăciri migăloase, decât 
o persoană care a învăţat cele două limbi una după alta: bilingvul exprimându- 
se firesc în amândouă limbile are tendinţa să traducă mai degrabă „pe de-a 
întregul" decât să dea importanţă analizării fiecărui cuvânt în parte, iar Părintele 
Ambrozie s-a ostenit să dobândească tocmai această acurateţe: cuvântul potrivit 
fără adăugiri sau înlăturări. La o primă lectură dându-şi seama că traducerile 
sale erau prea inexacte, s-a silit la o îndoită strădanie: mai întâi o traducere pe 
care am putea-o numi intuitivă şi apoi aplecarea asupra fiecărui cuvânt. 

Sarcina s-a dovedit mai anevoioasă, căci era vorba de texte pentru 
psalmodiere, ce trebuia să capete un anumit ritm: era mare ispita de a păstra 
ritmicitatea psalmodierii greceşti, cu atât mai mare cu cât, pe de o parte, prin 
regulile sale prozodice, poezia greacă are un ritm în chip firesc foarte întărit, iar 



f 



11 Când Sfintele Paşti cad pe 25 martie, de Buna Vestire, atunci are loc praznicul numit 
Kiriopasca, vestit pentru frumuseţea cântărilor slăvind îndoit pe Hristos, pentru învierea şi 
Zămislirea Sa din pântecele Fecioarei. Cele două praznice pot avea loc împreună numai 
păstrând calendarul iulian. 

pe de altă parte, îndelungata sa slujire în limba greacă îl îmboldea pe Părintele 
Ambrozie să fredoneze cântările în timp ce le traducea. 

Cercetarea versiunii slave a adeverit greutatea unei asemenea tălmăciri: 
slava fiind formată în mare parte din greacă şi pentru traducere din greacă, 
această versiune a putut să păstreze cu uşurinţă tălmăcirea literală şi chiar, 
aproape mereu, topica frazei, dar nu şi ritmul stilului retoric grecesc, nici cel al 
unei metrici proprii limbii slave: par cu neputinţă de păstrat deopotrivă cele trei 
aspecte ale discursului. Astfel a avut loc o prefacere ale cărei urme pot fi regăsite 
în vechile culegeri de cântări încă existente, în formele melodice ale psalmodiei, 
prefacere aproape neîntreruptă pornind de la glasurile bizantine la glasurile 
actuale ale Kievului, trecând prin stilul «znameny» 12 şi stilul «gretcheskago» 13 , 
încă folosit în paralel cu glasurile din Kiev. Această prefacere arată foarte bine 
greutatea de a potrivi în mod brut unei limbi formele melodice proprii altei 
limbi: formulele melodice ale liturghiei slave de astăzi, mai mlădioase decât 
formele greceşti, mai „extensibile", se potrivesc uşor unei limbi a cărei poezie nu 
are stricteţea metricii greceşti, ci are o anumită uniformitate de accentuare care 
îngăduie dascălilor iscusiţi să le cânte fără notaţie muzicală, ci doar cu câteva 
indicaţii sagitale pe text. 

Franceza nu se potriveşte mai mult decât slavona cu o ritmică poetică 
precisă şi, în plus, este slab accentuată: franceza este privită ca o limbă atonică; 
însă e de ajuns să pui pe muzică nişte fraze în franceză ca să vezi că nu-i deloc 
aşa; din păcate, această accentuare, ce trebuie respectată pentru a păstra un pic 
de frumuseţe din cântarea franceză, constrânge, dar nu ajută la interpretarea 
formulelor melodice chiar şi a celor mai simple; aceasta înlătură practic orice 
posibilitate de a cânta fără notaţie muzicală. 

Părintele Ambrozie a înţeles foarte repede că glasurile salve, prin linia lor 
mlădioasă, erau mai uşor de potrivit versiunilor în franceză decât glasurile 
bizantine, aşa încât Părintele a căutat să traducă din ce în ce mai în duhul celor 
opt glasuri slave. Deşi este indicat să nu se păstreze neapărat „glasul original" 
dacă nu se potriveşte textului (glasurile sunt de obicei aceleaşi în versiunile 
greacă şi slavă, dar nu întotdeauna), schimbările de glasuri n-au fost decât 
puţine, căci amprenta glasului asupra traducerii a ieşit la iveală din ce în ce mai 
mult, chiar şi după unele modificări punctuale. Mai târziu, însă, Părintele avea 



12 Stil de cântare slavon. 

13 Stil de cântare grecesc. 

să se arate destul de reţinut faţă de folosirea glasurilor slave, înţelegând fără 
îndoială (chiar mai bine decât înşişi grecii, ce nu păreau să conştientizeze în 
aceeaşi măsură) nepotrivirea lor la textele franceze: cele câteva încercări făcute 
în acest sens au pus într-adevăr probleme dascălilor. 

Totuşi Părintele Ambrozie a vrut să compenseze această alegere slavă, la 
tălmăcirea Dogmaticonului de la praznicul Adormirii Maicii Domnului: o 
tradiţie alătură fiecărui glas bizantin o provincie greceasca şi, ca fiecare să ia 
parte la slăvirea Maicii Domnului, acest Dogmaticon cuprinde în versiunea 
originală nouă elemente de frază scrise unul după altul în cele opt glasuri - cu 
revenire la cel dintâi. Versiunea slavă nu a putut păstra această notă aparte şi nu 
se cântă decât pe un singur glas. Părintele Ambrozie şi-a arătat răspicat dorinţa 
păstrării tradiţiei celor opt glasuri; această dorinţă a putut fi împlinită, însă nu 
fără pierderi: nu a fost cu putinţă înlănţuirea celor opt glasuri în ordine 
aritmetică, ci prin alternanţă a glasului autentic [authentique] cu glasul plagal 
[plagal] corespunzător. Insă în fiecare an i se citea pe faţă mulţumirea când se 
citea Dogmaticonul Adormirii Maicii Domnului! 

Vocabularul îi făcea greutăţi Părintelui Ambrozie, mai mult decât 
structura frazelor, aşa că a fost nevoit să-şi reia tălmăcirile de patru sau cinci ori 
la rând sau chiar mai mulţi ani după o primă versiune, cum a fost cazul Imnului 
Acatist şi al Canonului cel Mare al Sfântului Andrei Criteanul. In limba greacă „se 
construiesc" cu uşurinţă cuvinte noi, prin adăugare de sufixe sau prefixe, iar 
Părinţii nu s-au lipsit de ele, cum nu s-au lipsit nici de folosirea eufemică a 
arhaismelor; pe trei căi se pot reda nuanţele adesea fine, dinadins făcute de 
autori: perifrazele, folosirea unui neologism (mai mult sau mai puţin adaptat 
limbii franceze) şi cuvântul echivalent în parte. Perifrază e greoaie şi nu se poate 
cânta niciodată, neologismul trebuie folosit rar, iar cuvântul aproximativ 
rămâne adesea singura rezolvare cu putinţă; dar cuvântul cel mai apropiat nu 
este mereu clar şi mai sunt de asemenea arhaisme a căror traducere poate fi 
surprinzătoare în chip neplăcut. 

Părintele Ambrozie a mai întâmpinat o problemă când a început să 
traducă stihirile mineiului din Liturghia Darurilor mai-nainte sfinţite, din Postul 
Mare: ele cuprind adesea o înşiruire a însuşirilor întru slava sfinţilor zilei care, 
pentru a fi fără tăgadă îndreptăţită, este chiar redundantă şi foarte îndepărtată 
de rezerva apuseană: n-ar fi justificat să mai reducem din această abundenţă? 



'44' 



f 



J 



& TRflDITiaORTODOXa.WORDFReSS.COM *> 



f 



L 



Lucrul a rămas neterminat: deşi traducerea integrală este făcută, problema 
rămâne deschisă. 

Tălmăcirea textelor liturgice a fost pentru Părintele Ambrozie o sarcină 
anevoioasă, îngreuiată din an în an de o grijă crescândă pentru acurateţe ce va 
îndreptăţi, dacă va fi nevoie, încetineala lucrului de care el se plângea adesea, 
care însă era chiar fără însemnătate. 

Jean-Joseph Bernard 

Un om, chip al lui Dumnezeu 

Această mărturie a fost scrisă în timpul vieţii Părintelui Ambrozie, de către Daniel 
Gandini, din Genova, care, după multe greutăţi, a întemeiat parohia Sfântul Gheorghe şi s- 
a alipit la eparhia Prea Sfinţitului Fotie. Ca oaspete al parohiei din Paris, a văzut cât de 
mult se deosebea adevăratul Părinte Ambrozie de imaginea ce i-o plăsmuiseră clevetitorii şi 
a scris textul de mai jos, ce l-a pus în prefaţa traducerii în italiană a vieţii Sfântului 
Nectarie din Eghina. Tălmăcim acum acest text, aducând cinstire deopotrivă Părintelui 
Daniel ce-a trecut la Domnul la câteva zile după Părintele Ambrozie. 

ărintele Ambrozie mă primeşte acasă ca pe un vechi prieten. E o casă 
micuţă în care se intră pe o uşiţă, după patru trepte ale unei scări 
înguste. 

Şi el e un bătrânel scund şi casa apare deodată ca făcută după statura lui. 
La prima vedere te uimesc la el două lucruri: lunga sa barbă albă ce se 
conturează pe negrul sutanei călugăreşti şi doi ochi mici, cu privire ascuţită şi 
pătrunzătoare, dar totodată de o blândeţe nemărginită, precum zâmbetul său. 

Iată-mă, împreună cu soţia mea şi cu mezinul familiei, într-o cămăruţă faţă 
în faţă cu acest părinţel. II însoţeşte un altul, îmbrăcat în negru, cu barba şi părul 
foarte închise, ciufulite cu îndemânare după obiceiul preoţilor ortodocşi; are 
aproape doi metri şi e solid pe măsură. Deosebirea dintre cele două înfăţişări 
este de necrezut. 

Când mi-o amintesc, scena mi-apare un pic schimbată, dar tocmai din 
această pricină, încă şi mai vie: noi, oaspeţii, în umbră, iar el, omuleţul, scăldat în 
lumină. 

Să fie vorba de lumina Taborului? Nu ştiu. Cum oare aş putea eu, biet om 
al umbrelor, să răspund la o asemenea întrebare? 

Neîndoios, rămân foarte uluit în faţa acestui chip: uluit, bineînţeles, dar în 
mod plăcut şi liniştitor. Acest omuleţ mi-a fost înfăţişat în cu totul alt fel, ca un 
om dur, intolerant, violent şi irascibil. Realitatea dezminţea toate bârfele 
invidioşilor care-1 ponegreau. 

Ne invită să ne aşezăm în jurul unei măsuţe rotunde, unde am găsit acele 
pateuri simple şi bune, dăruite de ortodocşi în timpul postului; un pic după 
aceea ne aduce ceaiul cald şi aburind, ca să ne recăpătăm puterile după lunga 
călătorie pe un timp rece de decembrie parizian. 

Vorbim despre toate şi despre nimic: sunt conversaţii la întâmplare. Sunt 
din ce în ce mai plăcut surprins; mă aşteptam la nu ştiu ce divagaţie teologică 
sau la un fel de inchiziţie ideologică... nimic din toate astea: pur şi simplu 
bucuria de a sta de vorbă, bucuria de a fi împreună. «Iată acum ce este bun şi ce 
este frumos, decât numai a locui fraţii împreună!» Acest verset mi-a ţâşnit din 
suflet, insuflat poate şi de acea barbă, într-adevăr barba lui Aaron! 

Ne continuăm convorbirea simplă şi senină, ca nişte vechi prieteni care 
ştiu totul despre toţi şi nu mai au veşti să-şi aducă. Ochii plini de blândeţe ai 
bătrânelului totodată stau mereu la pândă, am spune că sunt ca de jăratic, care 
pătrund până-n inima omului. In faţa lui inima nu are ascunzişuri; dar această 
pândă este aşa de liniştitoare! Zâmbetul bătrânelului, numai bucurie şi pace, este 
după chipul şi asemănarea zâmbetului lui Dumnezeu. 

încet, încet încep să recunosc acest zâmbet pe faţa tuturor fiilor săi 
duhovniceşti; toţi zâmbesc la fel: episcopul Fotie, Părintele Patrie, preoteasa sa 
Ana şi cei trei copilaşi ai lor, Părintele Timothei, preoteasa sa Elena şi cei doi 
copilaşi ai lor, care ne dăruiesc o găzduire plină de dragoste când mergem la ei, 
Părintele Filaret şi atâţia alţii. 

Toţi cu acelaşi surâs, surâsul bătrânelului, după chipul şi asemănarea lui 
Dumnezeu... 

Pr. Daniel Gandini 

OMILII PENTRH SINSI BHMINKI 

Uimiţi de bogăţia dogmatică şi duhovnicească a învăţăturii pe care Părintele Ambrozie o 
răspândea în predicile de fiecare duminică, unii din fiii săi duhovniceşti au dorit să păstreze 
o brumă din ele. Fără ştiinţa lui, căci niciodată nu dorea să fie înregistrat când vorbea - ei 
au înregistrat astfel unele din omiliile sale, pe care într-o bună zi nădăjduim să le publicăm 
într-un volum. Pe cele de acum le-a spus în 1991, anul ultimei sale învieri petrecute printre 
noi, le redăm mai jos păstrând stilul oral. 



Omilie la înfricoşata Judecată 

lomnul va şedea pe tron, cărţile vor fi deschise, Râul de Foc va trece prin 

faţa Lui. Toată istoria omenească va fi judecată. Lucru cu adevărat înfricoşător! 
Izbitoare deosebire între duminica de astăzi şi duminica trecută! Ei bine, da! 
Judecata există, ca să nu dorm liniştit spunându-mi: „Da' ce importanţă are asta? 
Dumnezeu e bun, va ierta El... Sau ce importanţă are cealaltă?..." - şi iată-mă 
căzut în nepăsare, în loc să păstrez trezvia. „Nici o importanţă!. . ." 

Există deci o judecată: să fim prevăzători, să stăm drepţi, să luăm aminte, 
ca să nu rămânem pe din afară. Scriptura spune: „Dumnezeu este Lumină, 
Dumnezeu este adevăr!" Iată judecata! Credeţi că ne vom înfăţişa înaintea 
Domnului - fiecare la rândul său - precum nişte acuzaţi, aşteptând ca sentinţa să 
fie pronunţată? Nicidecum! 

Sfinţii Părinţi spun că judecata va dura cât durează citirea celor şase 
psalmi de la Utrenie. Venim cu toţii la Utrenie şi ştim că citirea celor şase psalmi, 
pe care-i ascultăm în linişte în negura luminată doar de candele, durează mai 
mult sau mai puţin timp. Dacă suntem atenţi, se termină destul de repede; dacă 
nu suntem atenţi ni se pare că tin mult. Dar oricare ar fi perceperea timpului 

pentru noi în acea clipă, iată cât va dura Cea de-a doua sau mai bine zis 
adevărata Judecată. 

La drept vorbind, în Biserica Ortodoxă noi nu cunoaştem o Judecată în 
sensul Celei de-a doua Judecăţi, nici în al unei „Judecăţi din urmă", ci în sensul 
Celei de-a doua Veniri a lui Hristos. Prima a fost Venirea prin naşterea din 
Fecioara. Cea de-a doua, Revenirea Sa în slavă. Lumina dumnezeiască va 
pătrunde toate făpturile, absolut toate făpturile, întreaga noastră fiinţă şi faptele 
noastre. Toate tainiţele inimii noastre vor fi descoperite, nu vom avea nevoie să 
vorbim, nu vom avea nevoie să ne apărăm, nici să ne aducem laude. Scăldaţi de 
lumina pătrunzătoare a lui Dumnezeu, în acea zi vom fi ca şi transparenţi, dacă 
aş putea să mă exprim astfel. Nu vom avea nevoie de vorbire. Şi deci fiecare va 
fi judecat; nu că Dumnezeu va pronunţa o sentinţă... Când Scriptura zice: 
„Cărţile vor fi deschise", imaginaţi-vă: cărţi care să cuprindă totul, de acum mii 
de ani, despre miliarde de făpturi! Ce de timp ar trebui! Nu şase psalmi, ci 
milioane de câte şase psalmi ar trebui pentru această judecată! Dar nu-i deloc 
aşa! Trebuie să fim treji: Scriptura foloseşte cuvinte şi imagini ale lucrurilor pe 
care noi le cunoaştem. Insă ce sunt aceste cărţi? Nu sunt altceva decât inimile 
noastre! Cărţile sunt inimile noastre! Nu sunt oare toate faptele noastre înscrise 
în inimile noastre? N-a zis Hristos că totul izvorăşte din inimă, şi gândurile bune 
şi cele rele, totul din inimă ţâşneşte? Şi mai spune încă: „Nu ceea ce intră în gură 
spurcă pe om, ci ceea ce iese din gură, aceea spurcă pe om" (Matei 15, 11). 

Aşadar „cărţile vor fi deschise", inimile noastre vor fi deschise în acea zi şi 
lumina Dumnezeului Care este Lumină ne va pătrunde pe toţi odată, pentru că 
Dumnezeu este pretutindeni prezent. Nu ne vom putea ascunde faptele. 

Să ne asemănăm deci fiului risipitor înainte ca Lumina lui Dumnezeu să le 
descopere, să le scoatem noi înşine la lumina zilei, iar când cărţile inimilor 
noastre vor fi deschise, să nu mai fie nimic rău înscris în ele, ci totul să fie şters 
prin adâncă pocăinţă: ca a fiului risipitor, ca a lui David, ca a tâlharului celui 
bun: „Doamne, Doamne, miruieşte!" 

Şi acest Râu, acest Râu de Foc ce curge prin faţa tronului Domnului, oare 
acesta ce-o mai fi? Ce poate fi acest Foc, dacă nu dragostea desăvârşită a lui 
Dumnezeu, Iubirea veşnică! Uitaţi-vă la foc! Purifică metalele preţioase şi le face 
mai preţioase. Aruncăm aur în creuzet, în foc şi el devine limpede, devine pur; 
să aruncăm lemn în acelaşi foc şi lemnul va fi mistuit, nu va mai rămâne din el 
decât cenuşa. 

Aşa va fi, deci, în acest râu de foc, ce este mila şi dragostea veşnică a lui 
Dumnezeu pentru întreaga Sa făptură; în acest foc vor fi aruncate toate fiinţele. 
Cei care vor fi avut credinţa cea dreaptă şi fapte bune vor fi mult mai 
strălucitori. Cei care nu vor fi avut fapte bune, a căror credinţă nu a fost cea 
dreaptă, aceia se vor prăpădi. Scriptura mai spune că „Dumnezeu este foc 
mistuitor" El lămureşte aurul şi mistuie lemnul. Iată deci ce înseamnă acest iad 
sau acest rai: cei care vor fi cuprinşi de acest foc al dragostei lui Dumnezeu vor 
cânta: „Dumnezeul Părinţilor noştri, bine eşti cuvântat!" Iar cei ce vor fi refuzat 
acest Râu de Foc, această dragoste a lui Dumnezeu, prin faptele lor rele şi prin 
lipsa lor de credinţă, - să ne păzească Dumnezeu de aşa ceva - nici măcar nu vor 
putea spune în acea zi: „Doamne, fie-ţi milă de mine!"N-o vor mai putea spune; 
va fi prea târziu. 

Aşadar chiar şi când ne referim la judecata şi dreptatea lui Dumnezeu, este 
vorba de încă un aspect al iubirii lui Dumnezeu pentru făpturile pe care le-a 
zidit. In acea zi întreaga istorie se va termina; în acest râu de foc se va păstra 
pentru veşnicie tot ce am făcut noi în Hristos. Tot ce a fost făcut fără de Hristos 
va fi sortit pierzaniei. Să ne ţină Dumnezeu în mărturisirea dreptei credinţe şi în 
faptele bune care-i urmează acestei drepte mărturisiri! Să putem fi demni de a 
auzi acest glas: „Veniţi, binecuvântaţii Tatălui Meu, moşteniţi împărăţia cea 
pregătită vouă de la întemeierea lumii! "Amin. 



Omilie despre izgonirea lui Adam din rai 

Im mai putut să ne bucurăm şi săptămâna aceasta de mâncăruri bune, de 

peşte, lactate, pateuri, clătite şi de altele. Dar iată: începând de mâine, niciunul 
din aceste produse nu va mai fi îngăduit. Toate acestea pentru ca noi să ne 
amintim că odinioară eram în rai, iar acum suntem afară; suntem la hotarul 
domniei lui Dumnezeu, pentru pocăinţă, ca să redobândim, nu raiul pământesc, 
ci împărăţia lui Dumnezeu pregătit nouă cu mult înainte de facerea lumii. Deci 
iată că Adam, care a fost aşezat în mijlocul Grădinii desfătărilor, este acum 
izgonit. Dar ce-o fi făcut? 
Ei bine, părerile sunt împărţite. 



1 -J^_ 1 



It T | i ^T» 

^viaTa paRiHTeLm ai-iBROzie fontrigr, noul aposm aL FRaNTei -g, 

După spusele lumii, n-a făcut nimic. Diavolul a venit la Eva şi, ca să 
folosim un cuvânt la modă, „a dus-o cu vorba"; ea a cedat şi a mâncat din pomul 
cunoştinţei binelui şi răului. Apoi 1-a îndemnat să mănânce şi pe Adam, care a 
plecat urechea la sfaturile femeii sale, care a cedat presiunilor femeii sale. A 
mâncat şi astfel noi nu mai putem trăi în Rai. Dumnezeu i-a gonit. Asta pentru 
că Dumnezeu este lipsit de tact? Nicidecum! Departe de noi o aşa blasfemie. 
Pentru că Dumnezeu este rău? Departe de noi o aşa blasfemie. Nicidecum! Ce ne 
spune Scriptura? „Ca nu cumva să-şi întindă mâna şi să ia roade şi să mănânce 
din pomul cunoştinţei binelui şi răului", iar acum: „nu cumva să mănânce din 
pomul vieţii". De ce? Trebuie împiedicaţi să mănânce din rodul pomului vieţii. 
Să-i izgonim. Nu pentru că Dumnezeu este rău, nu pentru că Dumnezeu este 
lipsit de tact, nu pentru că Dumnezeu este brutal, nu. El este Tatăl nostru, 
Ziditorul nostru şi ne-a iubit. Ca dovadă, a trimis pe unicul Său Fiu ca să ne 
mântuiască; atunci Dumnezeu este bun, numai că noi am citit foarte prost 
Scriptura. Dar să terminăm acum cu această înţelegere greşită despre un 
Dumnezeu când bun, când rău. Ce spune El? Astăzi, când nu se mai citeşte ceea 
ce scrie în Scriptură, iată ce s-a putut înţelege din această povestire! Dumnezeu 
spune: „Ei bine, dacă mâncaţi din acest fruct, din pomul cunoştinţei..., vă voi 
omorî." Dar Dumnezeu niciodată n-a spus asta, niciodată n-a spus aşa ceva; 
niciodată autorii Sfintei Scripturi nu s-au exprimat în acest fel. Ce spune 
Domnul? „Atenţie, Adam, ai grijă! Nu mâncaţi din acel pom, nu pentru că va 
trebui să vă omor, ci pentru că riscaţi să muriţi, [sunteţi în primejdie de moarte]." 
Vedeţi iubirea lui Dumnezeu?! Se aseamănă cu cea a unei mame: „Micuţul meu, 
ai grijă cum traversezi, ca să nu te calce maşina. Puiul meu! Nu te apropia prea 
mult de marginea terasei, ca să nu cazi şi apoi să pătimeşti rău." „Aveţi grijă, 
Adam şi Eva, nu luaţi, nu mâncaţi din acel pom, ca să nu muriţi". 

Şi când au mâncat, sfătuiţi de vicleanul şarpe, au murit nu pentru că 
Dumnezeu i-a judecat şi i-a condamnat la moarte, ci pentru că au pierdut harul 
lui Dumnezeu. Aşa au pierdut Raiul. Adam a văzut că era gol, deşi nu văzuse 
până atunci. De ce? Pentru că-1 acoperea harul, ca-n ziua botezului nostru, când 
avem harul dumnezeiesc, haina albă a celui născut din nou. 

Astfel Adam şi Eva au pierdut veşmântul harului şi s-au aflat goi, aşa că 
şi-au cusut frunze de smochin. Iar Domnul le-a cusut haine de piele; trec peste 
acest fragment al Scripturii, care ne ascunde o taină. 

Dumnezeu i-a scos din Rai morţi. Ce înseamnă să piezi harul lui 

A. 

Dumnezeu? înseamnă chiar moarte. Hristos spune: „Lasă morţii să-şi îngroape 
morţii lor". Adică nu este nici o diferenţă între un mort care se plimbă pe stradă 
şi unul care stă întins şi pe care-1 ducem la groapă. „Lasă morţii să-i îngroape pe 
morţi." 

Cum, Doamne?! Şi mai citim în Evanghelie: „De vrei să trăieşti, urmează- 
Mi Mie. Eu sunt Viaţa." Adam a ieşit din Rai pentru că pierduse harul 
dumnezeiesc. Pierderea harului lui Dumnezeu înseamnă moartea sufletului. De 
aceea Dumnezeu ne previne: cei ce nu-i urmează Lui, deşi încă vii, sunt morţi 
după har." 

Dumnezeu izgoneşte pe Adam şi pe Eva pentru că, acum bolnavi -Adam 
bolnav acum fără harul lui Dumnezeu, bolnav acum fără viaţă - gândiţi- vă! 
Dacă şi-ar fi întins mâna şi ar fi gustat din pomul vieţii, ar fi devenit nemuritor, 
un bolnav nemuritor, un bolnav pe veşnicie. Daţi-vă seama de tragedie. Dacă, de 
mii de ani de când existăm, moartea nu i-ar fi înghiţit pe toţi urmaşii lui Adam, 
am fi fost un nemărginit spital cu miliarde de fiinţe bolnave, bătrâne, neputând 
muri. Aceasta ne-ar fi fost soarta. 

O altă greşeală, încă şi mai gravă. Iar am citit greşit Scriptura. Dumnezeu 
l-ar fi prins pe diavol, vrăjmaşul nostru şi vrăjmaşul Său, pentru a ne pedepsi. 
Ar fi făcut iadul şi l-ar fi pus pe Satana la uşă, ca portar, pentru a ne chinui 
acolo. Scriptura n-a spus asta niciodată, Părinţii n-au dogmatizat aşa ceva, nu 
ştim nimic despre aceste învăţături greşite. 

Dumnezeu - v-o spun adesea, să nu pierdem niciodată nădejdea - 
Dumnezeu nu a făcut nici un iad ca să ne pedepsească pe noi, ci noi vrem să ne 
lipsim de dragostea Sa. V-am mai spus Duminica trecută, acest râu de foc ce 
curge la picioarele Domnului, pe care Daniel 1-a văzut în proorocia şi-n vedenia 
lui, acest râu nu e decât iubirea lui Dumnezeu care duce cu sine toată istoria 
noastră: pentru cei ce vor fi mărturisit credinţa şi se vor fi unit cu Hristos, acest 
râu de foc va fi un izvor de prospeţime; în acelaşi râu de foc, ce este dragostea 
lui Dumnezeu, cei ce-L vor fi refuzat vor fi tulburaţi de propriul lor refuz. 

Deci suntem la începutul acestui răstimp de pocăinţă. Ascultaţi ce vă 
spun, fiţi atenţi! Merg adesea la medic pentru că sunt bătrân şi citesc uneori 
prospectele din cutiile de antibiotice sau de alte medicamente şi văd: „Atenţie! A 
nu se întrerupe tratamentul în curs pentru că astfel nu va servi la nimic, nu vă 
veţi vindeca". Ei bine, e valabil şi pentru viata liturgică. Tot ceea ce Părinţii au 

prescris de la început, posturile, Posturile Paştilor, metaniile, sărbătorile, toate 
acestea, ţinute succesiv, sunt medicamente, antibiotice şi mai ştiu eu ce, nemite 
să ne readucă la sănătatea sufletului şi să ne pregătească intrarea în împărăţia 
lui Dumnezeu. Iar împărăţia lui Dumnezeu există deja pe pământ când suntem 
în Biserică. Atunci să facem totul, tot ce putem. Aşa cum ne sfătuiesc medicii, să 
nu întrerupem tratamentul, adică vremea Postului Mare, pe cât posibil, ca să nu 
recidiveze boala în sufletul nostru. Hristos spune: „Cel ce nu împlineşte toată 
Legea şi trece cu vederea cel mai mic semn - ei bine! - e ca şi cum ar nesocoti 
toată Legea." Şi cel căruia îi lipseşte un ban dintr-un franc, - vorbesc de vremea 
când eram tânăr şi când un franc era 20 bani - ei bine, dacă-ţi lipsea un ban din 
cei 20, nu aveai un franc şi nu puteai lua tramvaiul. E puţin, totuşi, foarte puţin - 
şi totuşi francul nu e întreg, lipseşte un ban. Atunci să nu neglijăm nimic din 
tratamentul nostru! Să luăm dozele prescrise de aceşti mari doctori ai sufletului 
şi ai trupului, care au primit Duhul Sfânt, Sfinţii Părinţi ai noştri; prin aceste 
Posturi mari, posturi de peste an, prin sărbători, prin aceste bucurii, ei ne-au dat 
tot ce este necesar pentru a ne vindeca de această boală de care Adam s-a 
contaminat mâncând din pomul cunoştinţei Binelui şi Răului. 

Poate acest pom era dăunător? Nicidecum! Departe de mine o aşa 
blasfemie! Tot ceea ce a făcut Dumnezeu e făcut bine. Dumnezeu e neputincios, 
cum zicea cineva ce se credea filosof, nu demult - acum câteva zile. Sustinându- 
şi teza de doctorat, zicea că în Dumnezeu există şi binele şi răul. Prin urmare, el 
va învăţa şi pe alţii asta şi vor fi oameni care îşi vor face din aceste idei un crez al 
vieţii. Nu. Dumnezeu n-a făcut decât binele; El a făcut chiar şi pomul cunoştinţei 
binelui şi răului. Ei trebuia să guste din el! Dar, v-o repet încă odată - şi nu voi 
obosi niciodată să v-o zic şi să mi-o zic şi mie - încă nu era timpul să mănânce 
din el. 

Mestecarea acestui fruct interzis a pricinuit boala lui Adam. L-a făcut să 
piardă harul lui Dumnezeu, prin nesupunerea sa. Acum toată lucrarea noastră, 
nevoinţa noastră o facem ca să redobândim raiul, să recăpătăm harul lui 
Dumnezeu 

Aşa că, începând de mâine dimineaţă, intrăm în Postul Mare. Luni seara, 
marţi seara, miercuri seara, joi seara slujbele la ora şase. Vom citi părţile 
Canonului Mare al Sfântului Andrei Criteanul care, împreună cu toate celelalte 
rugăciuni ce-o să le cântăm atunci, ne va da tonul pe care - aş îndrăzni să zic - 
ne vom cânta pocăinţa. Domnul să ne întărească, Domnul să ne miluiască, 

Domnul să ne dăruiască să rezistăm până la sfârşitul Postului Mare ca să cântăm 
împreună cu îngerii învierea Domnului şi cu adevărat biruinţa Sa asupra 
diavolului şi asupra morţii. Dumnezeu nu S-a slujit de diavol ca să ne 
pedepsească, ci Dumnezeu L-a trimis pe Unicul Său Fiu ca să ne mântuiască. 
Dumnezeu este bun. Nu există Dumnezeul cel bun, ci Dumnezeu este bun şi 
prieten al oamenilor. Fie ca El să vegheze mereu asupra noastră, să fie cu noi şi 
noi cu El. Amin. 



Omilie la Duminica Biruinţei Ortodoxiei, 



D 



acă sarea se va strica, cu ce se va săra? De nimic nu mai e bună, decât 

să fie aruncată afară şi călcată în picioare de oameni." Cuvântul este aspru, 
foarte aspru. „Voi sunteţi sarea pământului"- spune Domnul - şi, din ziua când 
au fost spuse aceste cuvinte până astăzi, toată lupta creştinilor stă în chemarea la 
trezvie ca să nu ne stricăm, de frică să nu fim găsiţi afară din împărăţia cerurilor, 
buni numai ca să fim călcaţi în picioare de diavoli. 

„Voi sunteţi sarea pământului". Dar Biserica este prezentă de la început, 
de la venirea lui Hristos. De fapt Biserica era însuşi Hristos pe pământ. Trupul 
Său era Biserica la care noi oamenii, toţi, urma să fim grefaţi de-a lungul vremii, 
încă de pe atunci această Biserică era ţinta urii acestei lumi şi a prigoanelor. Cel 
dintâi a fost Hristos - cum spune Sfântul Apostol Pavel - „Cel Ce a dat dreapta 
mărturie". In faţa lui Pilat a făcut El această dreaptă mărturisire. 

De-a lungul vremii tot Trupul Bisericii a fost prigonit, a îndurat toate 
prigoanele până la sânge, până la moarte, deportări, exilări, ca să nu se strice şi 
să nu se asemene acestei lumi. Şi de ce? Pentru că nu vom intra în împărăţia 
Cerurilor., de credinţa noastră nu este exactă, nu e precisă. De aceea Slujbele ne 
cheamă de trei ori pe zi să ne verificăm Credinţa prin Crez. înainte de culcare 
spun: „Cred întru-Unul Dumnezeu" şi continuarea. Sculându-mă noaptea 
pentru rugăciune, spun: „Cred întru-Unul Dumnezeu". Merg la biserică şi în 
timpul Liturghiei: „Cred întru-Unul Dumnezeu". De trei ori pe zi cercetez 
credinţa mea de e exactă şi precisă, căci altfel nu voi vedea Faţa Domnului. De-a 
lungul veacurilor şi-n fiecare veac, asupra Trupului lui Hristos s-au abătut 
prigoane sângeroase şi aşa va fi până la sfârşit. 

La începutul secolului al VUI-lea, şi-a făcut apariţia în Biserică o mare 
erezie ce învăţa aşa: „Icoanele trebuie scoase afară din Biserică, asta-i idolatrie!" 
De ce e idolatrie? Iconoclaştii răspundeau: „Nu putem face reprezentări; este 
interzis prin Biblie să închipuieşti pe Cel de neînchipuit, să faci o imagine a 
Celui din Ceruri". Noi, ortodocşi, suntem întru totul de acord cu Biblia; noi, cei 
din Biblie, nu facem chip a ceea ce nu cunoaştem. 

Aşadar, atotputernicia acestei lumi în frunte cu împărat, Patriarhi, 
Episcopi, Mitropoliţi şi cu toate autorităţile - probabil tot aşa ar fi încă şi astăzi - 
toţi au început să prigonească Biserica, spărgând icoanele, arzându-le în faţa 
bisericilor, până când n-a mai rămas nimic din vechea podoabă a bisericilor. Şi 
puţinii ortodocşi, care de abia erau o mână de oameni, mai bine de o sută de ani, 
a trebuit să suporte până la sânge prigoana cea mai sălbatică dintre toate. Nu 
mai mergeau la bisericile în care, la Vohodul cel mare, la diptice, după cuvintele: 
„întâi pomeneşte, Doamne, pe Patriarhul nostru", erau spuse numele 
patriarhilor iconoclaşti, vrăjmaşi ai lui Dumnezeu. Adevăraţii creştini nu mai 
mergeau la biserică. Erau prigoniţi, marginalizaţi şi li se spunea: „Sunteţi chiar 
proşti să suferiţi prigoane pentru o bucată de lemn pe care s-a pictat ceva; da' 
poţi s-o iei, ascunde-o la tine acasă, fă-ţi închinarea în faţa acestei bucăţi de lemn 
pictat ca să te linişteşti, şi mergi ca toată lumea la biserică". Ortodocşii 
răspundeau: nu. Nu, nu mergeau, rămâneau în casele lor, se ascundeau, pentru 
că toate bisericile erau în mâinile iconoclaştilor şi pentru că nu vroiau să audă 
pomenindu-se la diptice numele unui Patriarh sau al unui Episcop iconoclast. 
Au mers până la mucenicie de-a lungul unei prigoane care a durat mai bine de o 
sută de ani - un veac de prigoane! Până-n ziua-n care sângele a curs destul şi 
milostivului Dumnezeu I s-a făcut milă de poporul său. Mulţumită unei 
împărătese, Theodora, şi fiului ei care era încă minor, apărătorii icoanelor au 
biruit şi această biruinţă este astăzi prăznuită. A trebuit un secol de luptă, apoi a 
urmat un Sinod Ecumenic care a anatemizat iconoclasmul; după un timp 
Biserica a întocmit carta Ortodoxiei, numită Sinodicon, în care toţi cei ce nu 
urmează credinţa revelată, toţi cei ce şi-au pierdut gustul, precum sarea, au fost 
aruncaţi afară din Trupul Bisericii odată pentru totdeauna. Valabilitatea ei nu 
încetează nici astăzi! Acest Sinodicon începe cu primii eretici, care au vrut să 
înlocuiască învăţătura lui Hristos cu propria lor învăţătură. Cine are astfel de 
intenţii este numit astăzi gânditor, om de litere, filosof, profesor universitar şi 

mai ştiu eu cum! Deci aceştia au pus învăţătura lor în locul învăţăturii lui 
Hristos: şi-au pierdut gustul! Nu mai sunt buni decât să fie aruncaţi departe. 

Iată de ce ziua de astăzi este o zi foarte importantă. Oare ne dăm noi 
seama cu adevărat? Este ziua cea mare a Sărbătorii Ortodoxiei, când toate 
ereziile sunt înlăturate, învinse pentru totdeauna, iar această cartă a Bisericii, pe 
care o numim Sinodicon, se încheie cu o anatemă. O anatemă este un lucru de 
temut. Să ne ferească Dumnezeu! Anatema este părtăşie cu diavolul, sortire 
iadului. Sinodiconul mărturiseşte: „Anatema tuturor ereticilor!", adică nu numai 
celor din acea epocă veche, ci şi tuturor celor ce vor urma. 

O astfel de luptă ducem noi în plin secol XX, când încă se îndeplinesc toate 
proorociile din Noul Testament. Hristos spune: „Luaţi seama să nu vă speriaţi; 
veţi auzi de războaie şi de zvonuri de războaie, de foamete, de cutremure de 
pământ, de nenorociri; nu vă speriaţi, căci nu este sfârşitul, ci începutul 
sfârşitului." Insă toate astea se desfăşoară de la venirea lui Hristos. Să ne 
ferească Dumnezeu de o prigoană, dar să fim pregătiţi şi să ne spunem: „Şi dacă 
ar izbucni astăzi?" De exemplu, în Apocalipsă - poate chiar trăim aceste vremuri 
- numele fiarei - adică al omului posedat de Satana - va fi descoperit. Va avea o 
cifră care va fi şase, şase, şase, adică literele vor face cifra asta, pentru că în 
alfabetul grec literele au o valoare numerică, aşa ca-n alfabetul latin. Acesta va fi 
numele unui om în care va acţiona puterea Satanei. Şi el ne va obliga să purtăm 
numărul lui. Uitati-vă la cărţile de credit, la calculatoare, la tehnica modernă, 
încă nu este grav, până acum. Mă întreb: dacă mâine mi se va spune: 

„- Gata, nu mai sunt bani lichizi. Mai ai? 

- Da, cred că mai am p'aici. . . 

- Ei bine, poţi să-i dai! Bancnotele şi monedele n-o să mai aibă nici o 
valoare. Sau îi depui la bancă, sau nu mai valorează nimic: nu mai există schimb 
monetar. 

- Şi cum voi proceda, dacă sunt în bancă? 

- Păi o să mergi la bancomat, să zicem, pe stradă, şi o să foloseşti cârdul. 

- Da' pot să-1 pierd! 

- Tocmai! Nu te-ngrijora, am prevăzut totul. Dă mâna. Iţi voi pune pe ea 
666 cu laserul, o vei pune în faţa bancomatului şi o să-ţi primeşti banii." 

Aşadar, va fi cum a spus Evanghelistul Ioan: „Cel ce va primi, pe mână 
sau pe frunte, numărul fiarei, nu va intra în împărăţia Cerurilor." Şi-mi zic 
tremurând: „Şi dacă asta trebuie să se întâmple înainte de sfârşitul zilelor mele, 

ce trebuie să fac? Şi ce voi face? Totuşi nu sunt decât un om!" Da. Dar 
Evanghelia îmi spune: „Mergi, nu te teme: harul Meu îţi ajunge." 

Vedeţi!? Aşa că totul stă deasupra capului nostru ca un fel de sabie a lui 
Damocles şi dacă într-o zi noi, creştinii, vom fi prigoniţi şi va trebui să primim 
pe mână numărul fiarei... Fii cu noi, Doamne! Da' să nu ne temem! El a spus 
Apostolilor Săi: „Iată, Eu cu voi sunt în toate zilele, până la sfârşitul veacului." 

Cei dintâi creştini auzeau spunându-li-se: „Nebuni ce sunteţi! De ce nu 
puneţi un grăunte de tămâie în faţa statuii împăratului sau a Stăpânirii 
atotputernice, şi pe urmă, în casele voastre, să vă închinaţi Dumnezeului pe 
care-1 doriţi, pe Iisus din Nazaret." Nu, nu, nu. Şi fiice de rege au spus nu, şi fiice 
de principe au zis nu, şi principi au zis nu, şi sângele a curs pe faţa pământului, 
ca să-1 sfinţească. Azi spunem: „Pentru rugăciunile nu ştiu cărui mucenic, 
pentru rugăciunile Sfinţilor Părinţilor noştri", pe bună dreptate, căci au 
mărturisit dreapta credinţă până la a-şi vărsa sângele. 

De aceea este aşa de importantă ziua din Duminica Ortodoxiei, prima 
Duminică din Postul Mare. Ca să ne mărturisim credinţa, am aşezat în mijlocul 
bisericii icoana care înfăţişează această sărbătoare, mulţumită căreia creştinii 
biruitori ai ereziei au umplut din nou bisericile cu podoabe ale chipului lui 
Hristos, ale chipului Maicii Domnului, ale chipului tuturor sfinţilor. Aşa sunt 
aceste icoane şi multe dintre ele sunt făcătoare de minuni, căci Dumnezeu le-a 
dăruit un aşa har că, atunci când ne rugăm în faţa lor, ni se împlinesc 
rugăciunile. Pe masă e una mică de tot. Icoana asta este pentru mine o întreagă 
poveste pe care o am în sânge. Copil fiind, nu ştiam ce înfăţişează, o vedeam 
mereu acasă, era neagră. Habar n-aveam ce reprezenta - o bucată de lemn în 
faţa căreia mama, zi şi noapte, ţinea aprinsă o lampă cu ulei, o candelă. Pe 
timpul măcelului din Asia Mică eram un bebeluş, un prunc, aveam trei ani. Casa 
noastră ardea şi când era în flăcări, în miez de noapte, fără încălţăminte, fără 
haine, am plecat pe străzile Smirnei din Asia Mică, tata, mama, sora mea şi cu 
mine, care eram cel mai mic, şi toată familia mamei. De atunci, s-au împrăştiat, 
ne-am pierdut; cine o mai trăi? Nici nu contează. Şi ce lucruri am luat cu noi? 
Această icoană care e acum aici; datorită ei am fost ocrotiţi. De-a lungul tuturor 
greutăţilor şi durerilor masacrelor şi al risipirii prin lume - pentru că nimeni nu 
primea nişte fugari mizerabili, scăpaţi din măcel - icoana asta a vegheat asupra 
noastră. Mama a plecat, nepoţii mei care sunt necredincioşi au aruncat această 
icoană. Eu i-am spus mamei: „O iau eu, nu vreau nimic altceva decât această 

bucată de lemn." Şi pe bucata asta de lemn a apărut această icoană care e acum 
sub ochii voştri. Aşa că mi-am zis: „A venit ziua să o duc la biserică, ca fiecare să 
poată lua binecuvântarea ei"; nu că ar fi vreo mare operă de artă, dar cred că de 
câte veacuri este venerată, a devenit mai frumoasă. Sărutările pe care le-a primit 
din inimile credincioşilor s-au întipărit în ea. Să adăugăm şi sărutările noastre, 
ca să ne ocrotească! 

Să luăm aminte: tot ce stă scris se va împlini, cerul şi pământul vor trece, 
dar cuvântul Domnului nu va trece. Dumnezeu să ne aibă-n pază şi Maica 
Domnului să ne acopere sub aripile sale, cum îşi adună cloşca puişorii ei! Amin. 

Omilie la Duminica Sfântului Grigorie Palama 

Istăzi este praznicul theologiei, al theologiei prin excelenţă, şi aş încerca 

să schiţez un tablou care să înfăţişeze opoziţia dintre adevărata theologie, 
adevăratul teolog şi falsa teologie şi gânditorii care o propagă. Ce este un 
gânditor? Chiar când îşi spune creştin, el este în afara adevărului, iar toate 
ereziile, ca şi toţi ereticii, de la gânditori vin. Am avut un mare, un foarte, foarte 
mare sfânt, Cosma Etolul, de care v-am vorbit în repetate rânduri. El spunea: 
„Toate necazurile Bisericii vor veni de la intelectuali"; şi din aceştia avem destui 
care sunt în prima linie, care ocupă locurile din faţă şi care ne împart, nu 
cuvântul adevărului, ci pe cel al rătăcirii. Sunt cei ce iau Evanghelia, iau Părinţii, 
dar care îi interpretează conform principiului „după părerea mea". încercaţi să-i 
ascultaţi: „Eu spun! Eu gândesc! Eu fac!" Foarte bine... dar sunt sisteme pe care 
le inventează, sisteme la care cugetă în birourile şi în bibliotecile lor, însă ei nu 
au nici un pic de părtăşie cu viaţa în Hristos şi în Duhul Sfânt. Aşa sunt 
gânditorii noştri şi, vai!, avem mulţi, ca să nu spunem că numai gânditori de 
felul ăsta avem astăzi!.. Şi multe sisteme au intrat în Biserică şi nu mai vedem 
unde este adevărata theologie. Slavă Domnului că avem praznice bisericeşti care 
ne-o amintesc. 

Prin urmare, Sfântul Grigorie Palama, arhiepiscop de Salonic în plin secol 
XIV, a trebuit să ţină piept, el singur, unei tentative a gândirii raţionaliste 
lumeşti de a se infiltra în Trupul Bisericii. Filosof ia însăşi ataca atunci - acea 
filosof ie despre care Sfântul Atanasie cel Mare spunea: „Ce-i filosof ia, dacă nu 

chiar istoria rătăcirilor omeneşti!" Chiar şi cei mai mari filosofi - şi azi în 
universităţi aveţi mari gânditori - s-au înşelat. Cei ce încă şi azi predomină sunt 
Platon, neoplatonismul, aristotelismul etc. Ei deschid ochii mari şi vor să explice 
totul în funcţie de aceşti filosofi, de care Sfinţii Părinţi, care le cunoşteau bine 
teoriile, şi-au râs cu mult haz, fără nici o ezitare. Iată-i pe toţi acolo, Evanghelia 
explicându-se prin prisma lor. Aveţi un Platon care are extaze, caută ... neo- 
platonismul în continuare ... şi de-a lungul a zeci de ani, ei caută în ei înşişi 
Chipul. Spuneţi-mi! Ce chip poate găsi în el însuşi un filosof, dacă nu propriul 
său chip, propria sa gândire? Cum ar spune Sfântul Grigorie Palama, el 
contemplă chipuri false. Iar tu, Grigorie Palama, ce-ai văzut tu în inima ta? Ai 
studiat Aristotel, ai studiat Platon, ai cunoscut toată cultura timpului tău, o 
aveai la vârful degetelor (o învârteai pe degete) şi totuşi, după ce ai cunoscut 
totul, ai studiat totul, ai aprofundat totul, te-ai retras cu familia ta, fiecare-n 
parte, prin peşteri, prin mănăstiri, prin peşterile şi stâncile ascuţite şi abrupte ale 
Athosului. Şi cu ce te ocupai în peştera ta? Era simplă: „Doamne! Luminează-mi 
întunericul! Doamne! Luminează-mi întunericul!" Asta-i tot ce spunea, el care 
stăpânea ştiinţa şi toată cunoaşterea filosofică a timpului său, şi vă asigur că era 
de mare volum pentru acea vreme!... Iar el, care le cunoscuse bine pe toate 
acestea, le respinge şi nu-şi păstrează decât o singură rugăciune: „Doamne! 
Luminează-mi întunericul!" 

Iată! Acela a văzut în adâncul inimii sale adevăratul Chip, ca şi Maica 
Domnului în Templu, când înţelesese că trebuia să se întoarcă în adâncul inimii 
sale pentru a vedea acolo adevăratul Chip. Iar filosoful ce face? Dar el 
contemplă chipuri false, căci adevăratul Chip este cel al sufletului curăţit prin 
sfântul şi adevăratul botez. Insă filosofii antici, ca Platon, nu auziseră de Hristos. 
Neoplatonicienii auziseră vorbindu-se despre El, dar cum nu primiseră sfântul 
botez, ce priveau ei? Ce vedeau ei „în ei înşişi"? - credeau că văd însăşi lumea, 
lumea lucrurilor în sine - dacă nu chipuri false ale omului căzut, alterat, 
destrămat de păcatul lui Adam care, repet, a îmbolnăvit firea omenească. Asta 
este diferenţa între filosof şi teolog! 

In timp cea adevăratul teolog este cel ce a trecut prin toate etapele 
curăţirii, prin Botez, prin mărturisire, prin rugăciunea neîncetată; este cel ce s-a 
curăţit sau cel puţin e pe cale să se curăţească... El a strigat către Domnul: 
„Doamne! Luminează-mi întunericul! Doamne Iisuse Hristoase, miluieşte-mă!" 
Şi acolo, în aceste fiinţe găseşte Duhul Sfânt inimi pregătite. 

Vă amintiţi de Moise? Timp de patru zeci de zile el a urcat pe Sinai, din ce 
în ce mai singur, afundându-se din ce în ce mai mult în înfricoşătoarea linişte 
adâncă a culmilor ascuţite ale muntelui Sinai. A postit şi, cu cât urca mai mult, 
cum bine explică Sfântul Grigorie de Nissa, cu atât sunetul trâmbiţei devenea 
mai puternic. Adică trâmbiţa duhovnicească se face auzită din ce în ce mai tare. 
Şi când a ajuns în vârf, a aşteptat, a aşteptat şi Domnul, glasul lui Dumnezeu a 
răsunat: „Ascunde-te în scobitura stâncii şi voi pune mâna Mea peste tine. Voi 
trece, iar tu nu-Mi vei vedea decât spatele". Şi Domnul trece, iar Moise, marele 
Moise n-a văzut decât spatele lui Dumnezeu. El care, patru zeci de zile postind, 
a trebuit să urce muntele Sinai. 

Spune-mi, Moise, că nu mi-ai spus, ce este „spatele" pe care l-ai văzut? Au 
trecut veacuri de atunci, mii de ani, şi Sfântul Grigorie, strigând către Domnul, a 
fost vrednic, în plin secol XIV, să vadă spatele lui Dumnezeu. Şi tu, Grigorie, ce 
e? Explică-ne ce ai văzut. - Da, faţa lui Dumnezeu, n-a văzut-o nimeni, nimeni 
nu o va vedea, nici chiar îngerii şi arhanghelii, heruvimii şi serafimii, care sunt 
cei mai apropiaţi de El, nici o făptură nu poate vedea faţa lui Dumnezeu. Atunci, 
care este acest spate? Este un simbol: tot ceea ce Dumnezeu ne descoperă, prin 
lucrările Sale, prin energiile Sale, şi nu prin substanţă, esenţă sau natură; tot ceea 
ce ne este nouă necesar. 

Aşa că Sfântul Grigorie Palama, în plin secol IV, va înfrunta filosofia şi 
filosofii vremii sale, care vorbeau în deşert, în timp ce el vorbea despre ce 
cunoştea, adică despre „spatele lui Dumnezeu", a cărui experienţă o trăise. 

încăierări, dispute theologice ce-au durat mai mulţi ani, împăraţi sunt 
sleiţi de puteri, episcopi şi iată că, prin trei sinoade reunite la interval de câţiva 
ani în marea catedrală a Sfintei Sofia, filosofia raţionalistă, principiul „după 
părerea mea", lumea gânditorilor nedespătimiţi, lumea tuturor acestor profesori 
de teologie care nu şi-au deschis gura ca să zică: „Doamne, luminează-mi 
întunericul!" a trebuit să fie redusă la tăcere de către el. 

De aceea noi îl prăznuim nu numai în ziua adormirii sale, ci şi în a doua 
Duminică a postului mare, ca pe purtătorul de cuvânt, reprezentantul 
adevăratei theologii. Se lovesc de el şi astăzi, nu zic apusenii, papismul care-1 
socoteşte eretic, ci chiar toţi cei ce-şi zic ortodocşi, dar nu pot pătrunde în 
gândirea sa, pentru că, pentru a pătrunde, pentru a face experienţa făcută de el, 
ei refuză să urmeze calea ne voinţei sale: „Doamne, luminează-mi întunericul!" 

Aşadar, care e contribuţia sa? El spune: „Ascultaţi! E imposibil să-L 
cunoaştem pe Dumnezeu. Nimeni nu L-a văzut, nimeni nu-L va vedea, doar 
Fiul II cunoaşte pe Tatăl, cum Tatăl II cunoaşte pe Fiul". Iar Apusenii: „Da, asta 
e, Dumnezeu e imposibil de cunoscut şi de observat." „Atunci, spune el, e bine! 
Dar atunci noi suntem nişte orfani; aveţi un soare, dar sunt nori care-1 ascund, 
niciodată razele lui nu coboară până la noi." „Dar atunci, spun ceilalţi, dar dacă 
Dumnezeu e Cel care intră în comuniune cu noi, atunci suntem în panteism, din 
plin. Or, Dumnezeu e inaccesibil. Da, este inaccesibil. Păi atunci? Dacă El nu este 
accesibil, atunci noi suntem nişte biete fiinţe, vedem soarele prin nori, chiar nici 
nu-1 vedem, suntem în întuneric." Da, aşa că trebuie aici să fim foarte atenţi, 
pentru că se merge pe două linii pe care trebuie să le vedem în acelaşi timp. 
Moise n-a văzut faţa lui Dumnezeu. Da! Dumnezeu este împărtăşibil! Da! 
Dumnezeu este neîmpărtăşibil! „Atunci cum? Ori un lucru, ori celălalt!"- ni se 
spune. Ortodoxia nu este nici rece, nici caldă şi în nici un caz călduţă! într- 
adevăr, Dumnezeu este neîmpărtăşibil, Dumnezeu este incognoscibil în natura 
Sa în tainele Sale pe care îngerii nu le pot cunoaşte; şi, în acelaşi timp, 
Dumnezeu este împărtăşibil şi aici suntem noi diferiţi 14 ; soarele luminează pe 
cer, nu există nori între Dumnezeu şi noi, dar noi ne împărtăşim de El în 
lucrările Sale, în energiile Sale, în puterile Sale. Dar ele nu sunt Natura - repet - 
neîmpărtăşibilă, incognoscibilă, invizibilă, ci sunt ceea ce Natura Sa emană spre 
lume. Raza soarelui nu este soarele, lumina soarelui nu este soarele şi totuşi nu 
putem spune că ar fi altceva, ci noi ne împărtăşim de căldura soarelui, - iată o 
formă de energie - de razele soarelui, - iată energia - de lumina soarelui - iată 
energia. Iată lucrarea; dar nu participăm la Natura Sa, căci dacă ne-am apropia 
de ea, am fi mistuiţi de focul său incandescent de care nimic nu se poate 
apropia. Aceasta este o imagine pe care o folosesc, să zicem, ca să ne ajute să 
percepem mai bine taina lui Dumnezeu, iar aici Sfântul Grigorie Palama să 
amintească întregii Biserici, învăţătura mereu propovăduită, dar care era un pic 
uitată, că Dumnezeu ni se împărtăşeşte în energiile Sale necreate. Dacă soarele 
nu-şi arată lumina, nu degajă căldură, nu trimite raze, natura noastră, pământul 
moare. Inchipuiţi-vă un pământ fără soare. E de negândit. La fel, un Dumnezeu 
care să nu aibă nici o legătură cu făpturile Sale este, pentru noi, creştinii 
ortodocşi, de neînchipuit. De aceea potrivnicii noştri, în Apus, spun: „Da, 



14 Diferenţa care separă Ortodoxia de învăţăturile Apusului şi, în general, de sistemele 
gânditorilor. 

Dumnezeu are lucrări, are energii, dar ele sunt create." „Mami, dă-mi bani ca să- 
i fac un cadou lui taţi, este ziua taţilor" Ce? Uite, un cadou, asta-i o făptură. Dar 
Dumnezeu Se dă pe El însuşi în energiile Sale, şi nu în fiinţa Sa. Nimic nu stă la 
mijloc, nici o făptură, nici un cadou, nici un dar, este chiar Dumnezeu în ceea ce 
are El de împărtăşit. 

Tot ceea ce este necesar mântuirii noastre, Dumnezeu ne-a dăruit, ceea ce 
nu este indispensabil mântuirii, Dumnezeu a păstrat pentru Sine. 

Când auziţi acest binecuvântat nume al Sfântului Grigorie Palama, care 
chiar a suferit temniţă pentru că refuza să-1 pomenească pe patriarhul său care 
nu era prea ortodox, a rămas mult timp în închisoare, însă apoi Dumnezeu 1-a 
scos, a făcut din el un luminător, 1-a pus în policandrul Bisericii şi până astăzi îi 
face să urle pe vrăjmaşii săi, pe vrăjmaşii lui Dumnezeu, iar nouă ne deschide 
gura pentru a binecuvânta pe Tatăl, pe Fiul şi pe Sfântul Duh, Dumnezeu nostru 
imposibil de cunoscut şi cu putinţă de cunoscut prin lucrările Sale întoarse spre 
lume. Putem să-L vedem pe Dumnezeu, dar numai spatele Său. 

Pentru rugăciunile sale, Dumnezeu să ne învrednicească să-1 vedem şi pe 
el şi faţa Domnului nostru Iisus Hristos în împărăţia Sa. Amin. 



Omilie la Kirio-Paşti 



ft 



Inul acesta avem Kirio-Paşte! 15 

Un eveniment pe care nu-1 vor mai trăi multe generaţii cum îl trăim noi 
astă seară: Buna Vestire a Maicii Domnului şi învierea lui Hristos. Ultima dată 
când a fost prăznuită această sărbătoare a fost semn pentru un eveniment 
important în lume. Era prin secolul XVIII, când o parte a Imperiului lui 
Constantin, ţinut sub jugul otoman de patru veacuri, urma să fie eliberată. 
Sfântul Cosma Etolul o proorocise în propovăduirile sale şi spunea: „Undeva, 
sub stăpânirea crudului Turc, când veţi vedea îndoite Paşti"- îndoite Paşti, ca 
cele prăznuite de noi în seara asta - „acele ţinuturi vor fi dezrobite". Şi iată, 
după mult timp, după secole întregi, noi trăim din nou acelaşi măreţ praznic, 
acelaşi eveniment, şi ştiu eu când, în secolul XXI, după ce vor mai fi trecut nişte 
generaţii, şi alţii îl vor prăznui. 



15 Vezi nota 11. 

Şi-mi spuneam că ceva trebuie să se întâmple. O sărbătoare îndoită: Buna 
Vestire şi învierea Domnului. Păi, da. Priviţi! Ce s-a întâmplat în jurul nostru? 
Războiul din Golf (prevestit în cartea Apocalipsei); prăbuşirea Imperiului 
Sovietic; Reunificarea Germaniei; Fondarea Uniunii Europene. Atât de multe 
evenimente importante chiar în anul în care noi prăznuim această sărbătoare 
îndoită, pe care niciodată n-o putem prăznui separat una de alta: Buna Vestire a 
Maicii Domnului - îngerul Gavriil spune: „Iţi bine vestesc o bucurie!". învierea 
lui Hristos - un înger, acelaşi Gavriil, spune: „Pe cine căutaţi? Pe Hristos? A 
înviat! Nu este aici, priviţi, a ieşit din mormânt!" Iar femeile mironosiţe, mai 
curajoase decât bărbaţii, se duceau la mormânt tremurând; era încă noapte. Şi ce 
văd? Pe Hristos Care le spune: „Bucuraţi- vă! Bucuraţi-vă!" 

La Buna Vestire a Maicii lui Dumnezeu îngerul vede, spre marea sa 
mirare, nu unirea celulei cu sămânţa tatălui, ci pe Hristos chiar din acel moment 
în întregime, întreg. 

„Puterea Celui Prea- înalt - spune îngerul - te va umbri" şi în acelaşi timp 
ce vede Arhanghelul în pântecele Maicii Domnului, micuţ, dar întreg, în toată 
plenitudinea fiinţei umane - cum vă spuneam acum nici două săptămâni: „II văd 
în pântecele tău, luând chip de rob". Mai trebuia să treacă nouă luni ca să iasă 
din pântecele Maicii, iar noi II prăznuim chiar din seara asta pe Hristos ieşind cu 
trupul din mormânt, acelaşi care era în pântecele Fecioarei, acelaşi în pântecele 
pământului, acelaşi ieşind din pântecele Fecioarei, acelaşi ieşind din mormânt în 
această noapte de Paşti. Da, să ne bucurăm!! 

Am cântat, dar nu toţi, pentru că nu pot fi liberi toţi, sau suntem uituci, 
sau suntem neglijenţi. Aşadar, ascultam pe Isaia Proorocul, al cincilea 
evanghelist. . . şi L-am văzut sluţit, L-am văzut amărât, L-am văzut batjocorit, L- 
am văzut acoperit de scuipări; iar în evanghelie, la Răstignire, L-am văzut cu 
ochii noştri: era sluţit, era dispreţuit, II batjocoreau, era biciuit; aceleaşi lucruri. 
Proorocul II vede cu mult timp înainte, iar noi II vedem la împlinirea celor 
proorocite. Unul prooroceşte, celălalt evanghelist vede cu ochii săi împlinirea 
Răstignirii. Şi mi-am zis: adevărat, adevărat nu există decât o singură credinţă 
adevărată; este cea a creştinilor. Proorocită cu sute şi mii de ani înainte, iar acum 
trăită de noi! Nădăjduiesc că urmaşii noştri vor prăznui Buna Vestire şi învierea 
Domnului şi că de data aceea nu va mai fi Golful, nici Europa Unită, nici căderea 
Imperiului puternicilor sovietici, nimic din toate acestea. Bucuraţi-vă! Bucuraţi- 
vă! Avem încă parte de bune vestiri - nădăjduiesc - dacă Domnul n-a hotărât ca 

de aici încolo să pună capăt - ceea ce se va întâmpla fără îndoială, inevitabil - să 
pună capăt istoriei şi să trecem pentru totdeauna de la împărăţia morţii, care 
încă este a noastră, la împărăţia vieţii veşnice. 

Iată de ce această îndoită sărbătoare nu este niciodată despărţită când cade 
în aceeaşi zi, cum o prăznuim astăzi. Şi toate neamurile care prăznuiesc astăzi 
îndoit această sărbătoare, care au acelaşi minei, acelaşi sinaxar ca noi, au trecut 
prin frământări: să fie poporul rus eliberat în sfârşit de sub jugul necuviinţei şi 
ateismului, poporul sârb şi el zdruncinat de lupte interne, ei bine, toţi aceştia 
găsesc un mesaj dureros în Kirio-Pasha de acum. Dar ce sunt aceste dureri când 
auzim îngerul spunând Maicii Domnului: „Bucură-te! In curând vei aduce pe 
lume pe Mântuitorul lumii!"; când Hristos va spune femeilor mironosiţe şi, prin 
ele, nouă tuturor: „Bucuraţi-vă! Moartea e biruită!" Ei bine, oricare ne-ar fi 
greutăţile, să ne bucurăm, căci, calea este cu siguranţă îngustă, poarta este 
îngustă, dar capătul acestei căi înguste, acestei porţi înguste se deschide spre 
nemărginirea milei lui Dumnezeu, a iertării şi a veacului celui nou, care nu va 
avea sfârşit! 

HRISTOS A ÎNVIAT! 

Şi pentru că poetul, melodul ne îndeamnă să ne înnoim în toate, ei bine, 
ori de câte ori am greşit faţă de voi sau v-am enervat, vă cer iertare şi vă 
îmbrăţişez spunându-vă: „Hristos a înviat! Să ne iertăm unul pe altul şi să 
cântăm toţi într-un glas: 

ADEVĂRAT A ÎNVIAT!" 

în cuvântarea episcopului nostru Fotie veţi vedea o întâmplare deosebită 
care s-a petrecut nu demult, în anii '30-'35, într-o mănăstire din Bătrânul Athos 
care acum s-a modernizat. Nu se mai merge călare pe măgar; acum sunt 
tractoare, maşini, camioane, autocare, totul s-a modernizat; dar în acea vreme nu 
era nimic din toate astea. 

Era praznicul Sfintelor Paşti ca-n seara aceasta aici şi egumenul spuse 
unuia din călugării săi, un bătrân mic şi bun; bătrân ca mine, bun. . . eu nu sunt 
bun; şi-i spuse: „Frate, du-te la osuar şi spune acelor oase: Ei bine, Hristos a 
înviat!" Cum era simplu, bătrânelul, şi cum era ascultător, în loc să cârtească, să 
pună întrebări, a spus: „Binecuvântează, Părinte!" El coboară, în multa lui 
simplitate, şi se duce la osuar, deschide uşa - osuarul e plin de capete de mort 
vechi de secole - şi spune: „Ascultaţi! Hristos a înviat!" Şi iată că oasele începură 

să vibreze, să dănţuiască, iar o ţeastă se ridică în aer - la un metru de pământ, 
spune povestitorul - şi spune: „Adevărat a înviat!" 

Călugărul a închis uşa şi apoi, cu multă simplitate - şi noi mai avem 
printre noi făpturi aşa de simple şi nevinovate - a plecat, timp în care ceilalţi 
cântau la slujbă. Atunci egumenul îl întrebă: „Spune, ai fost unde te-am trimis? 
Ce s-a întâmplat? Povesteşte!" „Păi le-am zis: Hristos a înviat! Oasele au început 
să tremure şi o ţeastă s-a ridicat în aer şi mi-a zis: Adevărat a înviat! Am închis 
uşa şi am venit înapoi." Cât de frumoasă este simplitatea! Dacă ar fi trebuit să 
explicăm această taină, dacă trebuia să explicăm ce i-a dat lui Dumnezeu să 
trăiască, trebuia - Dumnezeu să-1 binecuvânteze şi el să se roage pentru noi, căci 
a murit; ei bine, am fi scris cărţi întregi; şi pentru ce? In loc să ne bucurăm am fi 
vrut să explicăm taina. Ei bine, uite că nu la începutul veacurilor, ci în vremea 
noastră, oasele au adus mărturie despre învierea Domnului şi, ca-n minunata 
proorocie a lui Iezechiel - foarte frumos citită de dragul nostru Jean-Joseph - ei 
bine, oasele care erau putrezite şi îngropate în pământ au prins viaţă, s-au 
acoperit de carne şi au ieşit din mormânturile lor. 

Iar Sfântul Nicodim Aghioritul, bun cunoscător al multor astfel de lucruri, 
spunea că pe timpul său, auzise vorbindu-se că-n pustia egipteană „se vedeau în 
Sâmbăta Mare, ieşind din nisipul deşertului oseminte ale morţilor care luau din 
nou viată". 

Am văzut-o cu ochii mei, am văzut-o cu ochii mei şi asta m-a umplut de 
uimire şi de bucurie în acelaşi timp; veacul nostru nu pricepe; vă spun pentru 
prima dată ceea ce ştiu, aşa de rău îmi e frică să nu fiu luat în râs, deşi, după 
cum vedeţi, asta nu mă deranjează! Dar mă tem mereu c-ar face cineva blasfemie 
(prin necredinţă) împotriva Domnului Vieţii: Hristos a înviat! Iată de ce ne-am 
adunat: nu ca să explicăm, ci ca să cântăm biruinţa vieţii asupra morţii 
chinurilor. Amin. 

HRISTOS A ÎNVIAT! 

